
ĮVADAS
Betonas yra vienas iš seniausių statybinių medžiagų. Įvairios paskirties pastatams ir kitokiems statiniams betonas naudojamos jau XVIII a. vidurio. Betonas, kaip patikima statybinė medžiaga, dėl savo gerų savybių  naudojamas visame pasaulyje. Betono gamyba susijusi su nemažomis energijos sąnaudomis, pradedant nuo žaliavų paruošimo ir baigiant produkcijos transportavimu. Todėl labai svarbu visuose gamybos etapuose energijos sąnaudas sumažinti iki minimumo. 

Betoninių ir gelžbetoninių atliekų perdirbimo ir tvarkymo klausimai aktualūs šiais laikais, nes vis daugiau griaunama senų pastatų, o statybos atliekoms skiriama ne tiek daug dėmesio. Kasmet pasaulyje susidaro 2,5 mlrd. tonų statybinių atliekų, tarp jų Europoje – 200 mln. tonų, Lietuvoje – 200–250 tūkst. tonų. Atitinkamai perdirbus betono ir gelžbetonio atliekas, galima jas naudoti statybose ir statybinių medžiagų pramonėje. Vietoj karjeruose gautos dolomitinės ar granitinės skaldos, naudoti sutrupintas betono atliekas.
Lietuvoje betono atliekų panaudojimas yra silpnai išvystytas, o žinant, kad stambių užpildų ištekliai riboti, šis klausimas tampa labai aktualiu. Mano darbo tikslas yra ištirti betono atliekų panaudojimo betono mišiniuose galimybes, gaminant normalųjį betoną. 

Lietuvoje, norint išvystyti betono ir gelžbetonio atliekų panaudojimą betono mišiniuose, reikia atlikti nemažai tyrimų, todėl šiame tiriamajame darbe betono gamybai buvo naudotos betono atliekos vietoje stambaus užpildo ir nustatoma ar kinta standartinės stipruminės betono savybės ir tiriamos struktūrinės sukietėjusio betono savybės.

Mano tiriamojo darbo tikslas yra ištirti antrinio betono panaudojimo galimybes vietoj stambiojo užpildo, tokio kaip dolomitinė, granitinė ir žvyro skalda. 

1. TYRIMO OBJEKTAS
1.1. Pasaulio mokslininkų statybinių atliekų panaudojimo betonui gaminti tyrimai 

Betono gamyba yra plačiai paplitusi visame pasaulyje. Jo gamybai naudojamos medžiagos nėra deficitinės. Ekologiniu aspektu, betonas yra ideali terpė naudojant jo gamyboje produkto perdirbimo ir kitas atliekas, kurios butų išvežtos į sąvartynus.
Betono gamyboje naudojamo stambiojo ir smulkiojo užpildo kilmė gali būti įvairi. Mokslininkai savo darbuose yra išnagrinėję tokias medžiagas, kaip: stiklo laužas [33], aukštakrosnių peleniai [32], medienos atliekos [15], susmulkintos klinties ir betono atliekų mišinys [34], vulkaninių pelenų pemza [4].
 Mokslininkai atliko produkto, gaunamo perdirbus betono ir gelžbetonio atliekas, tyrimus. Ištyręs skaldos iš betono atliekų frakcijų 5–40 mm sudėtis tyrėjas nustatė, kad tokios skaldos sudėtis artima skaldos sudėčiai iš natūralių uolienų ir atitinka reikalavimus, keliamus natūraliai skaldai. Tokia skalda išlaiko iki 100 šaldymo bei atitirpinimo ciklų. Nustatyta, kad 5–10 mm skaldos tankis yra 1,4–1,58 g/cm3. Mokslininkai taip pat nustatė skaldos iš betono atliekų vandens poreikį, maišant betono mišinį. Šis kiekis priklauso nuo skaldos frakcijos: 0–5 mm skaldos vandens poreikis 12,8 %, 5–10 mm – 10,1 %, 10–20 mm – 8,2 %, 20–40 mm – 6,1 % [39].
Italų mokslininkai [33] parinko skirtingas betono sudėtis, kurių sudėtyje buvo stiklo laužas, keramzitas ir žvirgždas. Po 28 parų kietėjimo buvo nustatomas stipris gniuždant. Mažiausią gniuždomąjį stiprį pasiekė betonai, kurių sudėtyje buvo 0,52 mm, 2–16 mm dalelių dydžio stiklo laužas ir 0,5–2 mm keramzitas, 2–16 mm stiklo laužas (stipris gniuždant buvo atitinkamai 4,2 MPa ir 7,4 MPa). Didžiausią stiprį (35,1 MPa) įgijo betonas, kurio sudėtyje buvo 0,5–2 mm keramzitas ir 2–16 mm žvirgždas.

Šiais laikais mediena plačiai naudojama, yra daug medienos apdirbimo cechų. Dėl to susidaro daug medienos (žievė, pjuvenos, medienos trupiniai, kelmai, viršūnės, šakos, atraižos ir kitos nesupuvusios atliekos) atliekų, kurias galima panaudoti kaip betono užpildą. Medienos atliekos yra tampriai plastiška medžiaga, kuri pasižymi tamprumo, plastiškumo ir klampumo savybėmis. Medienos atliekų tamprumas priklauso nuo medienos  veislės, medienos užpildų plastiškumas priklauso nuo drėgnio, drėgnesne mediena yra plastiškesnė, sausesnė–stipresnė gniuždant. Medienos užpildai turi neigiamų savybių – susitraukimo deformacijos, keičiantis aplinkos drėgniui ir temperatūrai [3, 15]. Užpildų iš medienos atliekų ilgis turi būti nuo 10 iki 40 mm, storis 0,2–1 mm. Tokie parametrai geriausi, nes yra optimalūs savitasis paviršiaus plotas ir mažiausios drėgminės deformacijos džiūstant, mažiausios tampriosios jėgos formuojant dirbinius. Medienos atliekos naudojamos cementiniams betonams gaminti.

Mokslininkai iš Didžiosios Britanijos [34] tyrė sugriautų pastatų atliekų panaudojimą naujo betono gamyboje. Taip pat mokslininkas ištyrė betoną, kurio sudėtyje stambus ir smulkus užpildas buvo pagamintas iš betono atliekų, o cemento sąnaudos minimalios (100–215 kg/m3). Tokio betono stipris gniuždant po 7 kietėjimo parų pasiekė 7,9–12,2 MPa, o po 28 parų – 8,4–12,9 MPa.

Tyrėjų grupė [1] lengvojo betono gamyboje vietoje natūralaus smėlio panaudojo krosnių pelenus. Po 150 parų stipris gniuždant buvo didesnis nei 20 MPa.

Mokslininkai iš Hong Kong Politechninio universiteto ištyrė sugriautų betono ir gelžbetonio konstrukcijų atliekų panaudojimą kaip užpildą trinkelių gamyboje. Pagamintų trinkelių tankis buvo nuo 2109 iki 2276 kg/m3, stipris gniuždant po 28 kietėjimo parų nuo 39,3 iki 65,1 MPa, vandens įgeriamumas nuo 5,8 iki 12,7 % [2].
1.2. Betono atliekos ir jų panaudojimas

1.2.1.  Betono atliekų atsiradimas
Betoninių ir gelžbetoninių atliekų perdirbimo ir tvarkymo problemos aktualios šiais laikais, nes vis daugiau griaunama senų pastatų ir statybos atliekoms skiriama ne tiek daug dėmesio.
Kas tai yra statybos atliekos? Statybos atliekos–tai atliekos susidarančios statant, rekonstruojant, remontuojant ar griaunant statinius pagal teisės norminių aktų nustatytus reikalavimus parengtą, suderintą ir patvirtintą projektą, taip pat statybos gaminių brokas. Kasmet pasaulyje susidaro 2,5 mlrd. tonų statybinių atliekų, tarp jų Europoje – 200 mln. tonų, Lietuvoje – 200–250 tūkst. tonų. Visos tos atliekos yra perdirbamos su specialia įranga arba užkasamos sąvartynų gruntuose [11, 45, 46].
Kiekvieną dieną statybos aikštelėse ar griaunant senus pastatus, atsiranda daug betono atliekų, kurias galima panaudoti kaip betono stambų užpildą. Be to statybos pramonė reikalauja didelio kiekio skaldos, smėlio, kurių didelę dalį galima gauti perdirbant betono ir gelžbetonio atliekas. Gaminant skaldą iš natūralių uolienų, energijos sąnaudos yra 8 kartus didesnės, negu gaminant skaldą, iš betono ir gelžbetonio atliekų, o betono su užpildais iš antrinio betono savikaina sumažėja 25 % [46].
1.2.2.  Betono skalda iš atliekų ir jos panaudojimas
Antrinė betono skalda – tai skalda, gauta sumalus betono ir gelžbetonio konstrukcijų atliekas. Susmulkinus betono atliekas gaunamas skirtingų frakcijų užpildų mišinys. Populiariausia tokios skaldos frakcija 0–70 mm. 1 paveiksle pateikiami prasijotos betono skaldos frakcijos vaizdai. Tokia skalda buvo naudojama antrinio naudojimo betono mišinių gamyboje. 

     a) 10–20 mm




b) 5–10 mm
1 pav. Betono atliekų skalda [autorės]
Antrinė betono skalda naudojama:
· Statybų aikštelėse įrengiant laikinus kelius ir pravažiavimus;
· Silpnų gruntų sustiprinimui;
· Tvarkant aplinką, įrengiant šaligatvius, perėjimo takelius;

· Kaip stambus užpildas betono gamyboje, kurio stiprumas 5–20 MPa [9, 10, 11].
Taip pat antrinę betono skaldą galima naudoti naujose statybose, betonuojant pamatus, įrengiant automobilių stovėjimo aikšteles, tiesiant arba remontuojant lauko vandentiekio ir lauko kanalizacijos vamzdžius.

Europos šalyse antrinis betono panaudojimas yra labai išplėtotas, kadangi naudojama apie 90 %  visų betono atliekų, o Lietuvoje antrinio betono panaudojimas sudaro apie 10–15 %. Kadangi mūsų šalyje betono atliekų panaudojimas yra silpnai išvystytas, todėl mano tikslas yra ištirti visas betono atliekų panaudojimo galimybes, gaminant normalųjį betoną.
1.2.3. Betono skaldos iš atliekų gamyba

Statybinių atliekų perdirbimas dažniausiai atliekamas naudojant specialią smulkinimo ir rūšiavimo įrangą. Perdirbant atliekas ir nekondicinę statybinę produkciją naudojami du pagrindiniai būdai:

1) Susidariusių atliekų perdirbimas jų atsiradimo vietoje – statybvietėje ( 2 pav.) [8, 10];
2) Atliekų perdirbimas betono skaldos gamybos ceche (3 pav.) [8, 10, 45].

2 pav. Statybos atliekų perdirbimas griovimo aikštelėje [13]

3 pav.  Statybinių atliekų perdirbimas betono skaldos gamyklos teritorijoje [13]
Perdirbant atliekas statybvietėje ne visada yra galimybė naudoti labai aukštos kokybės įrenginius, kurie užtikrintų švarų ir frakcionuotą produktą. Be to toks gamybos būdas, ekologiniu požiūriu yra teršiantis orą šalia esantiems gyvenamiesiems namams.

Gaminant skaldą betono skaldos gamyklos teritorijoje atsiranda transportavimo išlaidos, nes betono ir gelžbetonio atliekas iš griovimo aikštelės reikia pervežti į gamyklos teritoriją. Tačiau tokiu būdu gaunama skalda būna švaresnė, be to pati gamybos technologinė linija yra galingesnė, galinti perdirbti didesnį atliekų kiekį.

Betono skaldos gamybą sudaro tokie pagrindiniai etapai:
· Atliekų priėmimas ir pirminis paruošimas;

· Perdirbimo etapas;

· Sandėliavimas.
Priimant ir tvarkant atliekas, jos pirmiausia yra sandėliuojamos, atliekamas pirminis jų apdirbimas, trupinimas. Čia dažniausiai naudojami ekskavatoriai (4 pav.) ir hidraulinės žirklės (5 pav.), taip pat metalas atskiriamas nuo betono.

[image: image7][image: image8]
4 pav. Ekskavatoriai [7]

5 pav. Hidraulinės žirklės [7]
Antrame etape vyksta pagrindiniai atliekų perdirbimo procesai: trupinimas, smulkinimas, sijojimas, jei reikia plovimas. Perdirbimo procese naudojami trupintuvai, smulkintuvai, magnetiniai separatoriai, sijotuvai, oro separatoriai (termoizoliacijos, tapetų linoleumo ir kt. susmulkintoms priemaišoms atskirti). 6 paveiksle pateikiamas betono skaldos trupinimo įrenginio fragmentas. 

6 pav. Statybinių atliekų trupinimas [9]
Trupinimui naudojamas žiauninis trupintuvas ВВ 120 T, kuriame medžiaga trupinama tarp dviejų metalinių plokščių, tai yra žiaunų. Trupintuvo našumas 60–250 t/val. Tai priklauso nuo įkrovos angos dydžio ir trupinamos medžiagos charakteristikų.
Žiauninio trupintuvo ВВ 120 T techniniai duomenys pateikti 1.1 lentelėje, o 7 paveiksle pateikta trupintuvo schema.

1.1 lentelė. Trupintuvo ВВ 120 T techniniai duomenys 
	Parametras
	Matavimo vienetas
	Dydis

	Sutrupintos medžiagos dydis
	mm
	0–45

	Pakrovimo anga
	mm
	45–150

	Našumas
	t/val.
	60–250

	Svoris
	t
	46

	Aukštis
	mm
	4000

	Darbinis aukštis
	mm
	3600

	Darbinis plotis
	mm
	2750

	Darbinis ilgis
	mm
	15090

7 pav. Žiauninio trupintuvo schema: 1 – žaliavos pakrovimo anga; 2 – medžiagos padavimo įrenginys; 3 – cilindras su kiauryme ; 4 – trupinimo žiaunos; 5 – juostinis transporteris; 6 – pervežimo įrenginiai; 7 – variklis
Susmulkinta ir prasijota pro sietų rinkinius medžiaga gali būti plaunama, jei to reikalauja betono gamybos technologija, nes ant susmulkintų užpildų iš betono atliekų paviršiaus būna daug cemento dulkių ir kitų priemaišų. Pagal stambumą ir tankį, gauta skalda sandėliuojama atviro arba uždaro tipo sandėliuose.
Visa skaldos iš panaudoto betono gamybos technologija pavaizduota 8 paveiksle.

8 pav. Skirtingų frakcijų betono skaldos iš statybinių atliekų gamybos technologija [autorės]
* produkcijos sandėlis
1.3. Betonas ir jo klasifikacija
Betonas tai yra dirbtinis akmuo, kuris  gaunamas sukietėjus racionaliai parengtos sudėties rišančiosios medžiagos, vandens ir užpildų mišiniui.

Betonas klasifikuojamas pagal:

· Tankį;

· Stiprumą;
· Užpildo rūšį;
· Užpildų stambumą;

· Rišamosios medžiagos rūšį;

· Kietėjimo sąlygas;

· Paskirtį [3, 26, 29].
Pagal tankį (sausų gaminių po 28 parų kietėjimo) betonas skirstomas į:

· Sunkųjį – tankis didesnis nei 2600 kg/m3;

· Normalųjį – tankis 2000 – 2600 kg/m3;

· Lengvąjį – tankis 800–2000 kg/m3;

· Ypač lengvą – tankis iki 800 kg/m3 [26].
Pagal stiprį betonas skirstomas į:

· Stiprųjį;

· Lengvąjį [3, 23].
1.2 lentelėje surašyti normaliojo ir sunkiojo betono stiprio gniuždant klasės ir jų mažiausieji charakteristiniai cilindriniai ir kubiniai stipriai. 1.3 lentelėje surašyti lengvojo betono stiprio gniuždant klasės ir mažiausieji charakteristiniai cilindriniai ir kubiniai stipriai [23].
1.2 lentelė. Normaliojo ir sunkiojo betono stiprio gniuždant klasė 
	Stiprio gniuždant klasė
	Mažiausias charakteristinis cilindrinis stipris fck,cl (N/mm2)
	Mažiausias charakteristinis kubinis stipris fck,cube (N/mm2)

	C 8/10
	8
	10

	C 12/15
	12
	15

	C 16/20
	16
	20

	C 20/25
	20
	25

	C 25/30
	25
	30

	C 30/37
	30
	37

	C 35/45
	35
	45

	C 40/50
	40
	50

	C 45/55
	45
	55

	C 50/60
	50
	60

	C 55/67
	55
	67

	C 60/75
	60
	75

	C 70/85
	70
	85

	C 80/95
	80
	95

	C 90/105
	90
	105

	C 100/115
	100
	115


1.3 lentelė Lengvojo betono stiprio gniuždant klasė

	Stiprio gniuždant klasė
	Mažiausias charakteristinis cilindrinis stipris fck,cl  (N/mm2)
	Mažiausias charakteristinis kubinis stipris fck,cube  (N/mm2)

	LC 8/9
	8
	9

	LC 12/13
	12
	13

	LC 16/18
	16
	18

	LC 20/22
	20
	22

	LC 25/28
	25
	28

	LC 30/33
	30
	33

	LC 35/38
	35
	38

	LC 40/44
	40
	44

	LC 45/50
	45
	50

	LC 50/55
	50
	55

	LC 55/60
	55
	60

	LC 60/66
	60
	66

	LC 70/77
	70
	77

	LC 80/88
	80
	88


Pagal užpildų rūšį, betonas būna:

· su tankiais;

· poringais;

· specialiais užpildais.
Priklausomai nuo užpildų stambumo, betonai gali būti:

· smulkiagrūdžiu, gaminamas tik su smulkiais užpildais, kurių dalelės iki 10 mm;

· stambiagrūdžiu, kurio užpildų dalelės gali būti iki 150 mm [3].
Pagal panaudotas rišančiąsias medžiagas, betonai skirstomi į:

1. cementinius, gaminamus iš hidraulinių rišančiųjų medžiagų;

2. gipsinius, gaminamus iš gipsinių arba anhidritinių rišančiųjų medžiagų;

3. silikatinius, gaminamus iš kalkių;

4. asfaltbetonį ir plastbetonį, gaminamus iš organinių rišančiųjų medžiagų (bitumo, deguto, sintetinių dervų) [3].
Pagal kietėjimo sąlygas, betonas gali būti:

· kietėjęs natūralioje aplinkoje;

· šildytas atmosferiniame slėgyje;

· kaitintas autoklave.
Pagal paskirtį betonas skirstomas į:

1. Konstrukcinį, naudojamą gaminant laikančiąsias konstrukcijas. Tokio betono svarbiausia savybė yra stiprumas;
2. Konstrukcinį–termoizoliacinį, iš kurio gaminami laikantieji aitvariniai pastatų elementai. Tokie betonai turi būti stiprūs ir gerai izoliuoti šilumą;

3. Termoizoliacinį, kuris naudojamas pastatų ir statinių belementų šiluminei izoliacijai. Tokiam betonui būdingos geros termoizoliacinės savybės;

4. Hidroterminį, kuris dažniausiai naudojamas užtvankų statyboje. Jis turi būti stiprus, tankus, nelaidus vandeniui, atsparus šalčiui ir agresyviam vandeniui;

5. Atsparų kaitrai, kuris neturi prarasti laikančiosios galios, ilgą laiką veikiant aukštos temperatūros;
6. Chemiškai atsparų betoną, kuri turi būti atsparus druskų tirpalams, rūgštims, šarmams bei garams;

7. Dekoratyvinį betoną, naudojamą pastatų ir statinių apdailai. Tokių betonų labai svarbi savybė yra spalva ir faktūra;

8. Kelių betonas, kuri turi būti stiprus, atsparus dilumui ir smūgiams, šalčiui, temperatūros bei drėgmės svyravimams [3,26].

1.4 Betono sudėties reikalavimai

Betono sudėties parinkimo metodų yra daug, tačiau betonas turi būti tokios sudėties, kad po numatytos kietėjimo trukmės atitiktų standarto keliamus reikalavimus. Naudojamos medžiagos turi būti be kenksmingų priemaišų, nes bet kokios priemaišos gali įtakoti betono ilgaamžiškumą bei stiprumines savybes. Visi reikalavimai, keliami betono komponentams yra pateikti medžiagų standartuose. 

Betoną gali veikti įvairūs aplinkos poveikiai, kurie yra suskirstomi į aplinkos poveikių klases ir pateikti 1.4 lentelėje. 1.5 lentelėje yra pateiktos gamtinio grunto ir gruntinio vandens cheminio agresyvumo ribinių rodiklių vertės pagal aplinkos poveikio klases. Įvertinus koks bus aplinkos poveikis, pagal standarto reikalavimus reikia laikytis betono sudėčių ir savybių rekomendacijų, kurios yra pateiktos 1.6 lentelėje [23].
1.4 lentelė. Aplinkos poveikio klasės 
	Aplinkos poveikių klasės
	Aplinkos aprašymas
	Pasitaikančių eksploatavimo aplinkos klasių informaciniai pavyzdžiai

	1. Nėra korozijos ar agresijos rizikos

	XO
	Betonui be armatūros arba metalinių įdėtinių detalių; visos eksploatacinės aplinkos, išskyrus tas, kuriose yra šaldymo ir šildymo, erozijos ir cheminis poveikiai.

Betonui su armatūra arba metalinėmis įdėtinėmis detalėmis: labai sausa
	Betonas viduje pastatų, kuriuose labai mažas oro drėgnis

	2. Karbonizacijos sukeliama korozija

	Kai armuotą arba su įdėtinėmis detalėmis betoną veikia oras ir drėgmė, aplinkos sąlygos klasifikuojamos kaip nurodyta toliau:

PASTABA: Drėgnumo sąlygos yra susijusios su armatūros arba įdėtinio metalo apsauginiu betono sluoksniu, bet daugeliu atvejų betono dangos būklė atspindi vietovės aplinkos sąlygas. Kokiu atveju vietovės aplinkos klasifikacija gali būti adekvati nurodytai klasei. Jeigu tarp betono ir aplinkos yra užtvara, tokiu atveju gali būti kitaip.

	XC1
	Sausa arba pastoviai šlapia
	Betonas viduje pastatų, kuriuose mažas oro drėgnis

Betonas vandenyje

	XC2
	Šlapia, retai sausa
	Betono paviršiai ilgai mirksta vandenyje

Daugelis pamatų

	XC3
	Vidutiniškai drėgna
	Betonas viduje pastatų, kuriuose vidutinis arba aukštas oro drėgnis

Išorinis, pridengiantis nuo lietaus betonas


	XC 4
	Cikliškai šlapia ir sausa
	Betono paviršiai mirksta vandenyje, bet nepriklauso XC2 klasei

	3. Chloridų, bet ne jūros vandens, sukelta korozija

	Kai armuotą arba su įdėtinėmis metalinėmis detalėmis betoną veikia turintis chloridų vanduo, ledą tirpančios druskos, bet ne jūros vanduo, druskos, eksploatacinė aplinka klasifikuojama kai nurodyta toliau

	XD1
	Vidutinio drėgnumo aplinka
	Atviras betono paviršius taškomas chlorido vandens purslais

	XD2
	Drėgna, retai sausa aplinka
	Plaukimo baseinai

Atviras betonas, veikiamas pramoninio chlorido vandens

	XD3
	Cikliškai drėgna ir sausa aplinka 
	Tiltų dalys, kurias aptaško chloringas vanduo

Grindiniai, šaligatviai

Automobilių aikštelių plokštės

	4. Jūros vandens chloridų sukeliama korozija

	Kai armuotą arba su įdėtinėmis metalinėmis detalėmis betoną veikia jūros chloridų turintis vanduo arba oras su jūrinės kilmės chloridais, aplinkos sąlygos klasifikuojamos taip:

	XS1
	Veikia purslų druska, bet ne tiesioginis jūros vanduo
	Konstrukcijos arti kranto arba ant kranto

	XS2
	Pastoviai panardinta
	Jūrinių konstrukcijų dalys

	XS3
	Potvynio, purslų ar taškymo zonos
	Jūrinių konstrukcijų dalys

	5. Šaldymo/šildymo poveikis be druskos arba su ja

	Kai betonas eksploatuojamas esant esminiams šaldymo, šildymo bei šlapios aplinkos poveikiams, aplinkos sąlygos klasifikuojamos taip:

	XF1
	Vidutinis vandens įmirkis be ledo tirpinimo medžiagos
	Vertikalūs betono paviršiai, veikiami lietaus ir šalčio

	XF2
	Vidutinis vandens įmirkis su ledo tirpančiomis medžiagos
	Kelių konstrukcijų vertikalūs betono paviršiai, kuriuos veikia šaltis ir ledą tirpančios druskos

	XF3
	Aukštas vandens įmirkis be ledo tirpinimo medžiagos
	Horizontalūs betono paviršiai veikiami šalčio ir lietaus

	XF4
	Aukštas vandens įmirkis su ledo tirpančiomis medžiagos
	Kelių ir tiltų dangos, veikiamos druskų

Betono paviršiai, tiesiogiai veikiami druskų ir šalčio

Šalčio veikiamos konstrukcijos jūros purslų zonoje

	6. Cheminis poveikis

	Kai betonas atviras cheminiam poveikiui, veikiant gamtiniam gruntui arba gruntiniam vandeniui kaip nurodyta 1.5 lentelėje, eksploatacinės aplinkos sąlygos klasifikuojamos kaip pateikta toliau:

	XA1
	Silpno cheminio agresyvumo aplinka pagal 1.5  lentelę
	

	XA2
	Vidutinio cheminio agresyvumo aplinka pagal 1.5 lentelę
	

	XA3
	Didelio cheminio agresyvumo aplinka pagal 1.5 lentelę
	


1.5 lentelė. Gamtinio grunto ir gruntinio vandens cheminio agresyvumo ribinių rodiklių vertės pagal aplinkos poveikio klases

	Toliau pateikta cheminio agresyvumo aplinkos klasifikacija parengta imant, kad gamtinio grunto ir gruntinio vandens (vandens ir grunto) temperatūra gali būti nuo 5 oC iki 25 oC, o vandens greitis mažas–artimas stovinčiam.
Klasė nustatoma pagal blogiausią bet kurios vienos cheminės charakteristikos vertės.
Kai dvi ar daugiau agresyvumo charakteristikų nurodo tą pačią klasę, aplinka priskiriama artimiausiai aukštesnei klasei, nebent yra ištirta, kad šiuo specialiu atveju tai nebūtina.

	Cheminė charakteristika
	XA1
	XA2
	XA2

	Gruntinis vanduo

2

4

SO

 (mg/l)
	≥ 200 ir ≤ 600
	> 600 ir ≤ 3000
	> 40 ir ≤ 100

	pH
	≤ 6,5 ir ≥ 5,5
	< 5,5 ir ≥ 4,5
	< 4,5 ir ≥ 4

	Agresyvus CO2 (mg/l)
	≥ 15 ir ≤ 40
	> 40 ir ≤ 100
	> 1000

persotintas

	NH4+ (mg/l)
	≥ 15 ir ≤ 30
	> 30 ir ≤ 60
	> 60 ir ≤ 100

	Mg2+ (mg/l)
	≥ 300 ir ≤ 1000
	> 1000 ir ≤ 3000
	> 3000 

persotintas

	Gruntas

2

4

SO

 (mg/kga)
	≥ 2000 ir ≤ 3000b
	> 3000b ir ≤ 12000
	> 12000 ir ≤ 24000

	Rūgštys (ml/kg)
	> 200
	Praktiškai nepasitaiko

	a Molingas gruntas, kurio laidumas pastoviai mažesnis kaip 10-5 m/s, gali būti perkeltas į žemesnę klasę.

b 3000 mg/kg ribą galima sumažinti iki 2000 mg/kg, jei sulfato jonų susikaupimo betone rizika atsiranda tik dėl cikliškai pasikartojančio išdžiūvimo ir sudrėkimo arba dėl kapiliarinio įsiurbimo.


	
	Aplinkos poveikio klasė

	
	Nėra korozijos poveikių rizikos
	Karbonizacijos sukeliama korozija
	Chloridų sukeliama korozija
	Šaldymo ir šildymo poveikis
	Agresyvi cheminė aplinka

	
	
	
	Jūros vandens
	Chloridų, bet ne iš jūros vandens
	
	

	
	XO
	XC1
	XC2
	XC3
	XC4
	XS1
	XS2
	XS3
	XD1
	XD2
	XD3
	XF1
	XF2
	XF3
	XF4
	XA1
	XA2
	XA3

	Didžiausias V/C
	–
	0,65
	0,60
	0,55
	0,50
	0,50
	0,45
	0,45
	0,55
	0,55
	0,45
	0,55
	0,55
	0,50
	0,45
	0,55
	0,50
	0,45

	Mažiausia stiprio klasė
	C12/15
	C20/25
	C25/30
	C30/37
	C30/37
	C30/37
	C35/45
	C35/45
	C30/37
	C30/37
	C35/45
	C30/37
	C35/45
	C30/37
	C30/37
	C30/37
	C30/37
	C35/45

	Mažiausias cemento kiekis (kg/m3)
	–
	260
	280
	280
	300
	300
	320
	340
	300
	300
	320
	300
	300
	320
	340
	300
	320
	360

	Mažiausias oro kiekis (%)
	–
	–
	–
	–
	–
	–
	–
	–
	–
	–
	–
	–
	4.0a
	4.0a
	4.0a
	–
	–
	–

	a Kai betone nėra įtraukto oro, betono savybės turi būti nustatomos remiantis patvirtintais bandymo metodais ir palyginamos su betonu, kurio atsparumas šalčiui dėl atitinkamos aplinkos poveikio klasės yra įrodytas




1.6 lentelė. Rekomenduojamieji betono sudėčių ir savybių apribojimai

1.5 Betono sudėties žaliavos
1.5.1. Stambūs užpildai

Betono užpildai sudaro daugiau kaip 80 % betono tūrio. Jie turi didelę įtaką betono savybėms ir ilgaamžiškumui. Kaip žinoma betono stiprumas labai priklauso nuo užpildų kokybės, granulometrinės sudėties, organinių priemaišų [42, 44].
Betonui gaminti naudojami užpildai: granitinė ir žvyro skalda, žvyras, kvarcinis smėlis. Jei betono gamyboje naudojamas stambus užpildas, kuris neatitinka norminės granuliometrinės sudėties, mišinyje gali susidaryti daug tuštumų, o betono stipris sumažėja 5–16 %. Kuo didesni naudojami stambūs užpildai, tuo mažiau vandens reikia gaminant betoną, tuo stipresnis gaunamas gaminys [3, 4, 37].

Smulkusis užpildas – tai toks užpildas, kurio dalelių stambumas D ne didesnis kaip 4 mm.

Stambusis užpildas – kurio stambumas D ne mažesnis kaip 4 mm ir d ne mažesnis kaip 2mm. Užpildų dalelės gali būti įvairių frakcijų: 5–10 mm, 10–20 mm, 20–40 mm, 40–70 mm.

Gamtinis užpildas – kai D ne didesnis kaip 8mm. Užpildų stambumas–užpildų charakteristika., apibūdinama apatinio sieto „d“ ir viršutinio sieto D akelių matmenimis [21].
Užpildų granuliometrinės sudėties bendrieji reikalavimai yra surašyti lentelėje 1.4, o išbirų per vidurinįjį sieta absoliutines ribos ir leidžiami nuokrypiai pateikti 1.7 lentelėje [21].
1.7  lentelė. Užpildų granuliometrinės sudėties bendrieji reikalavimai

	Užpildas
	Frakcija
	Išbiros (masės %)
	Kategorija Gd

	
	
	2 D
	1,4 D
	D
	d
	d/2
	

	Stambusis
	D/d ≤ 2 arba

D ≤ 11,2 mm
	100

100
	98–100

98–100
	85–99

80–90
	0–20

0–20
	0–5

0–5
	Gc 85/20

Gc 80/20

	
	D/d > 2

D > 11,2 mm
	100
	98–100
	90–99
	0–15
	0–5
	Gc 90/15

	Smulkusis
	D ≤ 4mm ir d = 0
	100
	95–100
	85–99
	–
	–
	GF 85

	Natūralios granuliometrinės sudėties 0/8
	D = 8 mm ir d = 0
	100
	98–100
	90–99
	–
	–
	GNG90

	Frakcijų  mišinys
	D ≤ 45 mm ir d = 0
	100

100
	98–100

98–100
	90–99

85–99
	–


	–


	GA90

GA85


1.8  lentelė. Išbirų per vidurinįjį sietą absoliutinės ribos ir leistinieji nuokrypiai

	D/d
	Viduriniojo sieto akelių matmuo (mm)
	Išbirų per vidurinįjį sietą absoliutinės ribos ir leidžiamosios nuokrypos (masės %)
	Kategorija GT

	
	
	Absoliutines ribos
	Gamintojo pateiktos tipinei sudėčiai leistinosios nuokrypos
	

	< 4
	D/1,4
	25–70
	± 15
	GT15

	≥ 4
	D/2
	25–70
	± 17,5
	GT 17,5


Vienafrakciniams  stambiems užpildams 1.8 lentelės reikalavimai gali būt netaikomi jei:

2 D > 11,2 mm D/d ≤ 2

3 D ≤ 11,2  D/d ≤ 4

Betono užpildų kategorijos pagal smūginio trupio didžiausios vertės surašytos 1.9 lentelėje [21].
1.9 lentelė. Užpildų kategorijos pagal smūginio trupio didžiausias vertes

	Smūginio trupio vertė (%)
	Kategorija SZ

	≤ 18
	SZ18

	≤ 22
	SZ22

	≤ 26
	SZ26

	≤ 32
	SZ32

	> 32
	SZdeklaruojamas


Didelę įtaką betono savybėms turi užpildų granulometrinė sudėtis, jų stiprumas, tuštymėtumas ir švarumas. Užpildų fizikinės ir mechaninės savybės daro esminę įtaką daugeliui betono savybių. Labai stipriems betonams maišyti reikia naudoti stipresnius užpildus negu parenkamas betono stiprumas [37, 38]. Jei betono klasė numatyta aukštesnė nei C20/25, tai užpildų stiprumas turi būti 2 kartus didesnis. Žemesnių klasių betonams užpildų stiprumas turėtų būti 1,5 karto didesnis už norimą betono stiprumą. Užpildų tinkamumas nustatomas pagal LST EN 12620:2003 [21]
1.5.2. Smėlis

Smėlis – tai smulkusis užpildas, kuris susidaro yrant gamtinėms uolienoms. Gamtinis smėlis yra kvarco, lauko špatų, kalcitų, žėručio mišinys, sudarytas iš 0,125 (0,16)–4 (5) dydžio grūdelių. Gamtiniame smėlyje gali būti organinių priemaišų: dulkių, molio dalelių, dumblo ir kt., kurios turi įtakos betono stipriui, nes kietėjant cementui, jos sudaro žalingas organines priemaišas [3].
1.5.3. Cementas

Portlandcementis – tai yra hidraulinė rišamoji medžiaga, kurios sudėtyje vyrauja kalcio silikatai (70–80 %) ir kuri sumaišyta su vandeniu, rišasi ir kietėja, vykstant hidratacijos reakcijomis ir procesams. Portlandcementis gaunamas sumalus klinkerį ir tam tikrą gipso kiekį (cemento rišimosi trukmei reguliuoti). Klinkerį sudaro CaO, SiO2, Al2O3, Fe2O3 oksidai, kurie sudaro 95–97 % klinkerio masės. Klinkeryje yra ir MgO, K2O, Na2O, TiO2, P2O5, Cr2O3, SO3 oksidų [26].
Betono gamyboje nemažą reikšmę turi cemento savybės. Cemento tinkamumas yra nustatomas pagal LST EN 197–1 „Cementas. 1 dalis. Įprastinių cementų sudėtis, techniniai reikalavimai ir atitikties kriterijai“. 1.10 lentelėje pateiktos cemento klasės pagal stiprį gniuždant [22].
1.10  lentelė. Cemento klasės pagal stiprį gniuždant
	Klasė
	Stipris gniuždant  N/mm2 (MPa)

	
	Ankstyvasis
	Standartinis

	
	2 paros
	7 paros
	28 paros

	32,5
	–
	≥ 16
	≥ 32,5
	≤ 52,5

	32,5 R
	≥ 10
	–
	
	

	42,5
	≥ 10
	–
	≥ 42,5
	≤ 62,5

	42,5 R
	≥ 20
	–
	
	

	52,5
	≥2 0
	–
	≥ 52,5
	–

	52,5 R
	≥ 30
	–
	
	


1.5.4. Vanduo

Vandens tinkamumas betono gamybai nustatomas pagal LST EN 1008 : 1997. Betono mišiniui ruošti vanduo turi būti švarus, be žalingų, trukdančių betonui normaliai kietėti priemaišų (rūgščių, sulfatų, riebalų ir kt.). Jame gali būti ne daugiau kaip 5000 mg/l įvairių ištirpusių druskų, iš jų sulfatų – ne daugiau kaip 2700 mg/l (perskaičiavus į SO4). Vanduo turi būti nerūgštus, t.y. jo pH – nemažesnis kaip 4 [19].
1.6. Betono struktūra

Betonas yra kompozitinė medžiaga, kurios struktūrą apibūdina mikrosporos, makrosporos, kapiliarai, esantys betono akmenyje, užpilduose, jų sąlyčio vietose. Struktūra – tai medžiagos dalelių išsidėstymas tam tikrame tūryje ir jų tarpusavio ryšys [3]. Betono struktūra priklauso nuo komponentų ir jų sudėties parinkimo, sumaišymo, gaminio formavimo ir sukietinimo. Užpildai (smėlis, žvyras, skalda) užima 80–85 % betono tūrio ir sudaro kietą struktūros karkasą. 9 paveiksle pateikta betono struktūra [42].
[image: image15.wmf]
9 pav. Normalaus betono struktūros schema: 1– cemento akmuo; 2 – skalda; 3 – smėlis [45]

Betono makrostruktūrai, mikrostruktūrai, mezastruktūrai, megastruktūrai turi įtakos kiekvienas technologijos procesas. Norint gauti reikiamos struktūros ir savybių betoną, reikia tinkamai parinkti cementą, stambiuosius ir smulkiuosius užpildus, jų kiekį bei kontroliuoti kiekvieną betono gamybos etapą. Labai svarbus vandens kiekio parinkimas, nes vanduo mišiniuose būna įgertas, fiziškai ir chemiškai sujungęs bei laisvas. Vandens būsena ir jo kiekiai turi didelę reikšmę formuojant betono struktūrą. Kai vandens kiekis nedidelis, tai vanduo dengia kietąsias daleles plona absorbcine plėvele. Kuo plonesnė vandens plėvelė, tuo mišinys mažiau plastiškas [26]. Betono struktūrą galima nagrinėti kaip submikrostruktūrą, mikrostruktūrą, mezastruktūrą, makrostruktūrą, megastruktūrą [3, 29].
1.6.1. Submikrostruktūra

Submikrostruktūra – tai medžiagų atomų, jonų ir molekulių, kurių dydis mažesnis kaip 10–9 m, sandara ir ryšys tarp jų. Tai yra atomų ir molekulių lygis. Submikrostruktūra tyrinėjama radiometrinės, elektroninės ir optinės mikroskopijos būdais, terminės, cheminės ir kitokiais analizės metodais [3].
1.6.2. Mikrostruktūra
Mikrostruktūra (koloidinės frakcijos lygis)–tai medžiagų makromolekulių, kristalų, fazių kontaktinio sluoksnio, mikrosporų (dydis nuo 1·10–9 m iki 1·10–7 m) sandara ir ryšys tarp jų. Kai nagrinėjama mikrostruktūra, tai tiriami cementinio akmens naujų junginių geliai, kristalai, mikroporos. Mikrostruktūra tyrinėjama elektroninės ir optinės mikroskopijos, radiometrinės, terminės, cheminės ir kitokios mikroanalizės metodais [3, 29].
1.6.3. Mezostruktūra

Mezostruktūra (dulkių frakcijos lygis) – tai medžiagą sudarančių grūdelių, jų kontaktinio sluoksnio, mezoporų (dydis nuo 1·10–7 m iki 1·10–5 m) sandara ir ryšys tarp jų. Mezostruktūra tyrinėjama optinės mikroskopijos, radiometrijos, elektrinės, granuliometrinės, fizikinės, mechaninės ir kitokios analizės bei defektoskopijos metodais. [3]. Betono mezostruktūra–tai cementinio akmens struktūra, kuri priklauso nuo cemento cheminės mineraloginės sudėties, dalelių smulkumo, vandens ir cemento santykio, kietėjimo sąlygų. Sumaišius cemento miltelius su vandeniu prasideda kietėjimo procesas, kuris turi didelę įtaką cementinio akmens struktūros susidarymui. Cemento miltelių mišinys sudarytas iš skirtingų mineralų, be to cemento dalelių dydžiai yra skirtingi, todėl dalelės hidratuojasi skirtingu greičiu [3, 29].

1.6.4. Makrostruktūra

Makrostruktūra (smėlio frakcijos lygis) – tai smėlio frakcijų grūdelių, pastų tarpsluoksnių, porų (dydis nuo 14·10–5 m iki 5·10–3 m) sandara. Tokia struktūra tiriama optiškai ir vizualiai. Dalelės matuojamos optiniais, mechaniniais, elektriniais ir kitokiais tiksliaisiais prietaisais [3]. Betono makrostruktūra – tai betone esančio cementinio skiedinio su smėlio užpildu struktūra, kuri susidaro betono formavimo metu ir priklauso nuo įvairių veiksnių: mišinio sudėties, smėlio granuliometrinės sudėties, dalelių formos ir kiekio. Betono makrostruktūra yra vienas pagrindinių veiksnių, lemiančių betono savybes [29]. Užpildai lemia betono makrostruktūrą. Geriausia ir optimaliausia betono užpildų sudėtis, sudaryta iš įvairių frakcijų grupių, tai yra 2–3 frakcijos. Stambiųjų užpildų granuliometrinę sudėtį reguliuoti nesunku. Tačiau smėlio granuliometrinę sudėti sureguliuoti labai sunku [3, 4, 29].
1.6.5. Megastruktūra

Megastruktūra (žvyringos frakcijos lygis) – tai betonų, skiedinių ir kitų medžiagų, kurių dalelės didesnės kaip 5·10–3 m. Megastruktūra tiriama optiškai arba vizualiai. Dalelių porų dydžiai ir dalelių bei porų išsidėstymas matuojamas optiniais, mechaniniais, elektriniais ir kitokiais reikiamo tikslumo prietaisais [3]. Betonų megastruktūra – tai betonų su stambiaisiais užpildais struktūra, kuri priklauso nuo stambiųjų dalelių išsidėstymo erdvėje. Betono megastruktūra susidaro betono gaminio formavimo ir kietėjimo metu. Betono struktūra laikui bėgant kinta dėl užpildų bei cemento fizikinių ir cheminių procesų vykstančių betoną maišant ar jam kietėjant. Stambių užpildų skirtinguose betono mišiniuose būna nevienodai. Todėl betono megastruktūra gali būti trejopa:
1. cementinio skiedinio tūris didesnis už tuštumų tarp stambaus užpildo grūdelių tūrį, todėl stambių užpildų dalelės viena kitos neliečia. Tokio betono savybės daugiausia priklauso nuo cementinio skiedinio savybių;

2. cementinio skiedinio tūris lygus arba šiek tiek didesnis už tarp stambių užpildų esančių tuštumų tūrį. Stambių užpildų dalelės liečia viena kitą. Stambūs užpildai turi didelę įtaką betono savybėms, o ypač stiprumui;

3. cementinio skiedinio arba tešlos tūris mažesnis už tarp stambių užpildų esančių tuštumų tūrį, todėl lieka neužpildytų porų. Stambiojo užpildo dalelės dengia viena kitą, tarp jų atsiranda trintis. Toks betonas vadinasi stambiaporiu. [3, 4].

Megastruktūros schemos pateikiamos 10 paveiksle [29].

[image: image16.jpg]



10 pav. Betono megastruktūros tipai: a – mišinys su plaukiojančiais užpildais; b – didesnio užpildų tūrio bei mažesnio skiedinio tūrio mišinys; c – maksimalus stambiojo užpildo tūrio betono mišinys [29]

1.7. Betono mišinio savybės
Rišamosios medžiagos, užpildų, vandens ir specialių priedų mišiniai, kol iš jų dar nesuformuoti gaminiai, vadinami betono mišiniais. Pagal fizikines – mechanines savybes betono mišiniai užima tarpinę padėtį tarp kietų kūnų ir klampių skysčių. Betono mišiniai sudaryti iš kietosios, skystosios ir dujinės fazių. Tokiems mišiniams būdingas klampumas [3, 29]. 
Betono mišiniai turi tenkinti šiuos du svarbiausius reikalavimus:


1) būti stabilūs, t. y. transportuojami, iškraunami ir formuojami turi išlikti homogeniški;



2) būti klojingi, t.y. formuojami ir tankinami turi gerai užpildyti formas bei tarpus tarp armatūros strypų.

Betono mišinio stabilumas priklauso nuo rišlumo: kuo mažesnis mišinio rišlumas, tuo greičiau jis išsisluoksniuoja. Mišinių rišlumas didėja, didinant juose cemento kiekį, mažinant vandens ir cemento santykį, didinant smulkiųjų užpildų (vietoj stambiųjų) vartojant šiurkštaus paviršiaus užpildus, kurių dalelės aštriabriaunės.
Betono mišinių klojingumas nusakomas slankumu arba standumu. Slankumas – tai mišinio savybė pasklisti, veikiant savai masei. Betono mišinys į kūgį (11 pav.), kuris padėtas ant lygaus metalinio laksto, sudedamas trimis sluoksniais. Sluoksniai sutankinami 16 mm skersmens metaliniu strypu. Kiekvienas sluoksnis badomas 25 kartus. Nuėmus kūginį indą, betono mišinys, veikiamas savos masės, suslūgsta, ir šis centimetrais išmatuotas nuoslūgis rodo mišinio slankumą. 
Betono mišiniai, iš kurių suformuotas standartinis kūgis nesuslūgsta, vadinami standžiaisiais. Jų klojingumas apibūdinamas standumu.

Slankieji mišiniai lengvai sumaišomi, gerai užpildo formas. Standūs mišiniai klampesni, todėl dirbiniams iš jų formuoti reikia didesnės jėgos.

11 pav. Slankumo matavimo kūgis ir suslūgimo atvejai [5]
Kokios turi būti betono mišinio technologinės savybės, priklauso nuo formuojamų gaminių rūšies ir matmenų, betono mišinio transportavimo atstumo, armavimo laipsnio ir betonavimo būdo.

1.8. Betono stiprumas

Betono stiprumas yra medžiagos savybė atlaikyti be pastebimų irimo žymių dėl išorinių poveikių (apkrovos, temperatūros arba kitų deformacijos gradientų) atsiradusius įtempimus [3].
Stipris gniuždant yra pati svarbiausia betono savybė, kuri priklauso nuo cemento rūšies, aktyvumo, užpildų kokybės ir kiekio, cemento ir vandens santykio C/V, betono mišinio sudėties, klojimo ir sutankinimo budo ir laipsnio, kietėjimo sąlygų ir trukmės, struktūros ir pradinių įtempimų. Dar neapkrautame betone dėl susitraukimo deformacijų cementinio akmens ir užpildų kontakto vietose atsiranda išankstinių vidinių įtempimų ar net mikroplyšių. Centriškai gniuždant betoną, dėl jo struktūros nevienalytiškumo ir vidinių įtempimų, susidaro sudėtingas  įtemptasis būvis. Didėjant gniuždymo jėgai, iš pradžių betono struktūra tankėja, nes betonas labiau susispaudžia jėgos veikimo kryptimi, nei plečiasi statmena gniuždymo jėgai kryptimi. Tada silpniausiuose betono vietose skersinė deformacija prilygsta arba net didesnė nei ribinė tempiamo betono deformacija ir tada betonas toje vietoje plyšta. Pradeda atsirasti ir plėtotis mikroplyšiai, kurie yra lygiagretūs su jėgos veikimo kryptimi ir betono struktūra pradeda retėti. Kai apkrova dar padidėja, vietiniai mikroplyšiai susijungia į ištisinius ir mikroplyšiai virsta. Nuo čia prasideda betono irimo procesas makroplyšiais [14]. 12 paveiksle yra pateiktos dvi betono pleišėjimo schemos: viena kai yra trintis su preso plokštuma, o kita kai nėra trinties su preso plokštuma.

Betono bandiniai gniuždomi suyra dėl skersinių deformacijų ir tempimo įtempių, veikiančių pjūviuose, lygiagrečiuose gniuždymo jėgai Fb. Betono idealios struktūros modelis ir jo irimo schema parodyta 13 paveiksle. Čia tempimo įtempimai pjūviuose, lygiagrečiuose jėgai Fb, atsiranda dėl skėtimo jėgos R [3].

12 pav. Betono bandinių irimo gniuždant pobūdis: a – betoninio kubelio irimas, kai yra trintis su preso plokštuma; b – betoninio kubelio irimas kai nėra trinties su preso plokštuma; 1- preso plokštės; betono bandinys [14]

13 pav. Betono idealios struktūros modelis ir irimo schema: 1 – medžiagos grudeliai; 2 –matrica;

3 – plyšys, atsiradęs dėl tempimo įtempimų [3]
Atlikus daugybę eksperimentinių tyrimų nustatyta, kad betonas konstrukcijoje suyra pagal du modelius: pirmasis – kai užpildų betone yra mažiau, ir jie stipresni už cementinio akmens stiprumą, irimas vyksta per cementinį akmenį; antrasis – kai užpildo stiprumas yra mažesnis už cemento akmens stiprumą, irimas vyksta suirus cementiniam akmeniui ir užpildui. Betono irimo pobūdžiai pavaizduoti 14 paveiksle [29].

14 pav. Betono irimo pobūdis: a – irimas per cementinį skiedinį, nesuyrant užpildui; b – suyrant užpildo grudeliams; c – mišrus irimas; 
Rs – skiedinio stiprumas; Ru – užpildo stiprumas [29]
Betonas kietėdamas normaliose sąlygose turi maža pradinį stiprumą ir tik po 7–14 parų įgyja 60–80 % savo klasės stiprumo [9]. Betono stiprumas gniuždant nustatomas po 28 parų kietėjimo normaliomis sąlygomis, tačiau per šį laikotarpį stiprumas didėja netolygiai. Betono stiprumo kitimo grafikas priklausomai nuo kietėjimo trukmės pateiktas 15 paveiksle [3].

15 pav. Betono stiprumo kitimas priklausomai nuo kietėjimo trukmės ir aplinkos temperatūros: a – kai aplinkos temperatūra + 20 oC; b – kai aplinkos temperatūra + 5 oC [3, 5]
Žemesnėje temperatūroje betonas kietėja lėčiau. Kai aplinkos temperatūra apie 0 oC, betonas nekietėja. Betono kietėjimas greitinamas, pakeliant aplinkos temperatūrą: suformuoti betono dirbiniai išlaikomi normalaus arba padidinto slėgio garo kamerose, kuriuose betono dirbiniai per 10–15 valandų įgauna nuo 70 % iki 100 % projektinio stiprio. Betono, kietinamo + 80 oC temperatūroje stiprumo kitimo grafikas priklausomai nuo kietėjimo trukmės pateikiamas 16 paveiksle [3].

16 pav. Betono stiprumo kitimas priklausomai nuo kietėjimo trukmės, kai kietėjimo aplinkos temperatūra + 80 oC [3]
2. TYRIMO METODAI IR BETONO SUDĖTIES PARINKIMAS
2.1. Žaliavų ir bandinių tyrimo metodai
2.1.1. Smėlio tyrimo metodai

Granuliometrinės sudėties nustatymo metodika
Smėlio granuliometrinė sudėtis nustatoma pagal liekamas ant sietų, susidariusias sijojant sausą užpildą per standartinių sietų rinkinį.

Pagal užpildo didžiausiąjį dalelių stambumą parenkama bandinio masė. Užpildo bandinys išdžiovinamas 110 оC ± 5 оC temperatūroje iki pastovios masės, atsveriama 1000 g bandinio ir sijojama pro standartinį sietų rinkinį. Sijojama tol, kol per 1 minutę pro kiekvieną sietą persijojama ne daugiau kaip 0,1 % bandinio masės. Pagal formulę (1) skaičiuojama dalinę liekaną ant kiekvieno sieto 

Suminė liekana ant kiekvieno sieto Ai skaičiuojama kaip dalinių liekanų ant skaičiuojamojo sieto ir dalinių liekanų ant sietų su stambesnėmis akutėmis suma. Išbira Bi pro kiekvieną sietą skaičiuojamas taip: Bi = 100 – Ai, ir sudaroma granulometrinė sudėties kreivė.

čia: ai–dalinė liekana ant kiekvieno sieto (%); mi–liekanos masė ant skaičiuojamojo sieto (g); m–bandinio masė (g).

Smėlio dalelių tankio nustatymas
Smėlio dalelių tankis – tai yra sauso smėlio ir jo dalelių užimamo tūrio santykis, įskaitant dalelėse esančias uždaras ir atviras poras. Norint nustatyti smėlio dalelių tankį, reikia žinoti smėlio masę, piknometro su vandeniu masę, piknometro su smėliu ir vandeniu masę, vandens tankį. Visa tai nustatoma bandymo metu ir pagal formulę (2) apskaičiuoti piltinį tankį.

čia: m–smėlio masė (g); m1 – piknometro su vandeniu masę (g); m2  – piknometro su smėliu ir vandeniu masę (g); 

– vandens tankis (g/cm3).
Išdžiovintas iki pastovios masės smėlis (15 g) supilamas į piknometrą ir pripilama distiliuoto vandens tiek, kad piknometras būtų užpildytas trečdaliu. Tada piknometras pastatomas pasvirai į smėlio ar vandens vonią ir virinamas 15–20 min., kol iš smėlio grūdelių tarpo pašalinami oro burbuliukai. Po to piknometras ataušinamas iki kambario temperatūros ir pripilama iki žymės distiliuoto vandens. Piknometras su smėliu ir vandeniu pasveriamas 0,05 g tikslumu. Tada visas turinys išpilamas iš piknometro. Išplaunamas piknometras ir iki žymės pripilama distiliuoto vandens ir pasveriama 0,05 g tikslumu. Gauti tyrimo rezultatai įrašomi į formulę (2) ir apskaičiuojamas smėlio dalelių tankis.
Smėlio piltinio tankio nustatymas

Užpildo piltinis tankis randamas supylus užpildą į žinomos talpos indą. Todėl apskaičiuotas tankis vadinamas piltiniu tankiu. Norint sužinoti užpildo piltinį tankį, reikia bandymo metu nustatyti tam tikrus parametrus ir pagal formulę (3) apskaičiuoti piltinį tankį.

(3)

čia: m1– indo su užpildu masė (g); m – tuščio indo masė (g); V – indo tūris (cm3).
Pasveriamas tuščias, švarus 1 litro talpos indas, kuris pastatomas ant horizontalaus paviršiaus. Išdžiovinto iki pastovios masės smėlis samteliu pilamas į matavimo indą ne didesnio kaip 5 cm aukščio nuo indo viršaus. Pilama tol, kol pradeda byrėti per kraštus. Tada smėlio perteklius nuimamas liniuote. Nesutankintas smėlis su indu pasveriamas, piltinis tankis apskaičiuojamas pagal 3 formulę.

Užpildų tuštymėtumo nustatymas

Tuštymėtumas – tai medžiagos tuštumų, esančių tarp grūdelių, tūrio ir viso tūrio santykis. Tuštymėtumas priklauso nuo medžiagos granuliometrinės sudėties, drėgnumo, dalelių formos. Tuštymėtumas nustatomas pagal formulę (4).

 (4)

čia: ρs.t..vid–vidutinis smėlio dalelių tankis (g/cm3); ρs.pl.vid.–vidutinis smėlio piltinis tankis (g/cm3).
Smėlio drėgnio nustatymas

Smėlio drėgnis – tai smėlyje esančio vandens masės ir sauso užpildo masės santykis. Atsveriamas 1000 g smėlio bandinys ir supilamas į metalinį indą. Po to smėlis džiovinamas 110 ± 5 оC temperatūroje iki pastovios masės. Tada išdžiovintas smėlis pasveriamas, ir pagal formulė (5) apskaičiuojamas smėlio drėgnis.

čia: m – smėlio  bandinio masė (g); m1 – išdžiovinto smėlio masė (g).
2.1.2. Portlandcemenčio tyrimo metodai
Portlandcemenčio tešlos normalaus tirštumo nustatymas

Portlandcemenčio ir vandens mišinys vadinamas portlandcemenčio tešla. Normalaus tirštumo portlandcemenčio tešla apibūdinama vandens kiekiu pagal portlandcemenčio masę, procentais. Tirštumas nustatomas Viko prietaisu. Normalaus tirštumo portlandcemenčio tešla yra tokios konsistencijos, kad Viko prietaiso strypelis per 6 ± 1 mm nepasiekia žiedo dugno. 

Į maišyklę supilama 125 g vandens. Pasveriama 500 ± 1 g cemento ir per 7 s ± 2 s suberiama į maišyklėje jau esantį vandenį, pasižymimas laikas. Subėrus cementą, maišyklė įjungiama ir maišoma 90 s. Sustabdžius maišyklę , per 15 s cemento tešla nugramdoma nuo maišyklės sienelių ir sukrečiama į maišyklės vidurį. Paskui dar maišoma 90 s. Viko prietaiso žiedas patepamas alyva ir su kaupu pripildomas paruoštos cemento tešlos. Tešlos perteklius nubraukiamas taip, kad žiedas būtų pilnas, o paviršius lygus. Stiklo plokštelė su žiedu padedama po Viko prietaiso strypeliu, ir šis nuleidžiamas, kad liestų žiede esančios cemento tešlos paviršių. Praėjus 4 min nuo  bandymo pradžios, strypelis paleidžiamas smigti į tešlą. Po 30 s fiksuojamas atstumas nuo stiklo plokštelės iki strypelio. Šis atstumas turi būti lygus 6 mm ± 1 mm. Jei atstumas yra mažesnis ar didesnis, bandymas kartojamas atitinkamai didinant ar mažinant vandens kiekį (± 2 %) ruošiamoje tešloje. Bandymas baigiamas, kai gaunama normalaus tirštumo tešla. 
Portlandcemenčio rišimosi pradžios ir pabaigos nustatymas

Rišimosi pradžia yra laikas nuo tešlos užmaišymo iki to momento, kai Viko prietaiso adata nepasieks dugno per 4 ± 1 mm. Rišimosi pabaiga – laiko tarpas nuo tešlos užmaišymo pradžios iki to momento, kai adata įsminga į cemento tešlą ne daugiau kaip 0,5 mm gylyje. Portlandcemento tešla turi pradėti rištis ne vėliau kaip po 45 min, o baigti rištis ne vėliau kaip po 12 valandų. Cemento rišimosi laikas nustatomas Viko prietaisu smingant adatai į normalaus tirštumo tešlą.

Portlandcemenčio piltinio tankio nustatymas

Pasveriamas standartinis indas ir pastatomas ant horizontalaus paviršiaus. Cementas į indą pilamas laboratoriniu samteliu iš ne didesnio kaip 5 cm aukščio nuo indo viršaus. Pilama tolygiai į visą indą tol, kol cementas pradeda byrėti pro indo kraštus. Tada kaupas nubraukiamas metaline liniuote. Indas su cementu pasveriamas ir pagal (6) formulę apskaičiuojamas piltinis tankis.

(6)
čia: m1 – indo su cementu masė (g); m – tuščio indo masė(g); V – indo tūris (cm3).
Portlandcemenčio savitojo tankio nustatymas

Į piknometrą supilamas pasirinktas žibalo kiekis. Paskui pasveriama 3 g cemento miltelių ir supilama į piknometrą. Piknometras pavartomas, kad pasišalintų oras ir 10 min leidžiama nusistovėti. Tada nustatomas žibalo tūrio padidėjimas. Jis atitinka cemento miltelių tūrį. Ir pagal formulę (7) apskaičiuojamas savitasis tankis. 

(7)

čia: m – portlandcementio masė (g); V – portlandcemenčio tūris (cm3).

2.1.3. Stambiojo užpildo, pagaminto iš betono atliekų tyrimas

Užpildo granuliometrinės sudėties nustatymas 

Bandymo metu sutrupinamos betono atliekos. Sutrupinto bandinio masė m buvo 7225 g. Po to sutrupinta žaliava sijojama pro standartinį sietų rinkinį. Sijojama tol, kol per 1 minutę pro kiekvieną sietą persijojama ne daugiau kaip 0,1 % bandinio masės. Tada pagal formulę (8) skaičiuojama dalinę liekaną ant kiekvieno sieto ir sudaroma granulometrinė sudėties kreivė.

čia: ai – dalinė liekana ant kiekvieno sieto (%); mi – liekanos masė ant skaičiuojamojo sieto (g); m – bandinio masė (g).

Stambiojo užpildo dalelių tankio nustatymas

Užpildo dalelių tankis – tai yra sauso užpildo ir jo dalelių užimamo tūrio santykis, įskaitant dalelėse esančias uždaras ir atviras poras. Norint nustatyti užpildo dalelių tankį, reikia žinoti užpildo masę, įmirkyto užpildo masę, vandenyje pasverto užpildo masę, vandens tankį. Visa tai nustatoma bandymo metu.

Bandymo imtis priklauso nuo užpildo dalelių stambumo: jei dalelių stambumas yra 31,5 (40) mm – tai imame 2,5 kg, jei stambumas virš 31,5 (40) mm, tai imame 5 kg. Tada bandinį išdžioviname džiovykloje, esant 110 оC ± 5 оC temperatūrai. Po to bandiniai mirkomi 2 valandas taip, kad vandens sluoksnis virš užpildo būtų virš 2 cm. Po 2 valandų užpildas išimamas iš vandens ir sveriamas paprastomis svarstyklėmis ir hidraulinėmis svarstyklėmis. Bandymo metu nustačius visus rodiklius, apskaičiuojamas užpildo dalelių tankis pagal formulę (9):

[image: image32.wmf]2

1

*

.

.

m

m

m

v

t

ž

-

×

=

r

r

    (g/cm3);




 (9)

čia: m–užpildo masė (g); m1– įmirkyto užpildo masė (g); m2– vandenyje pasverto užpildo masė (g); 
[image: image33.wmf]*

v

r

– vandens tankis (g/m3).
Stambiojo užpildo piltinio tankio nustatymas

Užpildo piltinis tankis randamas supylus užpildą į žinomos talpos indą. Todėl apskaičiuotas tankis vadinamas piltiniu tankiu. Norint sužinoti užpildo piltinį tankį, reikia bandymo metu nustatyti tam tikrus parametrus ir pagal formulę (10) apskaičiuoti piltinį tankį.

čia: m1 – indo su užpildu masė (g); m – tuščio indo masė (g); V – indo tūris (cm3).
Stambiojo užpildo tuštymėtumo nustatymas

Tuštymėtumas–tai medžiagos tuštumų, esančių tarp grūdelių, tūrio ir viso tūrio santykis. Tuštymėtumas priklauso nuo medžiagos granuliometrinės sudėties, drėgnumo, dalelių formos. Tuštymėtumas nustatomas pagal formulę (11).

čia: ρž.t – užpildo dalelių tankis; (g/cm3); ρž.pl – užpildo piltinis tankis, (g/cm3) [35].
2.1.4. Betono bandinių stipruminių savybių tyrimas
Suformuoti 10 × 10 × 10 cm betono kubeliai po 3, 7 ir 28 parų kietėjimo vandenyje buvo gniuždomi presu. Betono stipris gniuždant buvo nustatomas pagal LST EN 12390–3. Ardančiosios gniuždymo jėgos pridėjimo greitis buvo 5 kN/s. Betono gniuždomasis stipris buvo apskaičiuotas pagal formulę (12):

(12)

čia: Fb – ardančioji gniuždymo jėga (kN); Ab – bandinio skerspjūvio plotas (mm2) [3, 5, 14, 18].
2.1.5. Betono struktūrinių savybių tyrimas
Bandinių įmirkio nustatymas normaliomis sąlygomis

Bandiniai džiovinami iki pastoviosios masės džiovinimo spintoje 110 ± 5 oC temperatūroje. Prieš bandymą bandiniai pasveriami svarstyklėmis ir nustatoma bandinio masė mo, paskui bandiniai pamerkiami į vandenį bandinių sotinimo vonioje. Vandens temperatūra 20 ± 5 oC, vandens lygis virš bandinių ne mažesnis nei 2 cm. Bandiniai vandenyje išlaikomi 72 ± 1 h. Paskui jie išimami iš vonios, apšluostomi drėgnu audeklu ir pasveriami techninėmis svarstyklėmis; nustatoma bandinio masė m1. Tada pagal formulę (13) apskaičiuojamas bandinių įmirkis normaliomis sąlygomis.

(13)
čia: m0 – visiškai sauso bandinio masė (g); m1 – normaliomis sąlygomis įmirkusio betono bandinio masė (g).
Bandinių sotinimas kapiliarinio pasiurbimo būdu normaliosiomis sąlygomis

Bandiniai džiovinami iki pastoviosios masės džiovinimo spintoje 110 oC ± 5 oC temperatūroje. Bandiniai darbine plokštuma žemyn sudedami ant padėklo su atramomis, kuris užpildytas vandeniu taip, kad bandinių darbinė plokštuma su juo kontaktuotų. Pasiurbimo trukmė kontroliuojama sekundometru. Po 5 minučių ant kiekvieno bandinio  pieštuku fiksuojamas visų jo plokštumų sudrėkimo kontūras ir bandiniai sudedami atgal ant padėklo. Po 30 ± 1 min bandiniai apšluostomi drėgnu audeklu ir pasveriami techninėmis svarstyklėmis; nustatoma bandinio masė m2. Tada išmatuojamas anksčiau pieštuku užfiksuotas sudrėkimo kontūras hmax ir hmin.

Bandinių įmirkio ciklinio vakuumavimo sąlygomis nustatymas

Bandiniai džiovinami iki pastoviosios masės džiovinimo spintoje 110 oC ± 5 oC temperatūroje. Sausi bandiniai dedami į eksikatorių ir vakuumuojami iki 1,92–2,22 kPa (tai yra nuo 0,98 iki 1,02 atm). Po 50–60 minučių vakuumavimo eksikatorius užpildomas vandeniu taip, kad bandiniai būtų visiškai apsemti. Po 20–30 minučių į sistemą įleidžiamas oras, o praėjus 20–30 minučių sistema vėl vakuumuojama. Pabaigoje sistema užpildoma oru, eksikatorius atidaromas, bandiniai išimami ir 24 valandas perkeliami į vonią su vandeniu, kurio temperatūra 20 oC ± 5 oC. Po mirkymo bandiniai pasveriami hidrostatinėmis svarstyklėmis, taip randama bandinių masė vandenyje m3, tada jie apšluostomi drėgnu audeklu ir pasveriami. Taip randama bandinio masė ore m4. 
Bandinių sotinimas kapiliarinio pasiurbimo būdu vakuume

Bandiniai džiovinami iki pastoviosios masės džiovinimo spintoje 110 oC ± 5 oC temperatūroje. Sausi bandiniai dedami į eksikatorių darbine plokštuma žemyn ant atramų. Eksikatorius uždaromas ir bandinėliai vakuumuojami iki 1,92–2,22 kPa (tai yra nuo 0,98 iki 1,02 atm). Taip jie išlaikomi 50–60 minučių. Paskui į eksikatorių įleidžiama tiek vandens, kad jis kontaktuotų su darbiniu paviršiumi. Pasiurbimo procesas turi vykti 10 ± 1 min, išlaikant sistemoje anksčiau minėtąjį vakuumavimo lygį. Trukme kontroliuojama sekundometru. Užbaigus bandymą sistema užpildoma oru, eksikatorius atidaromas, bandiniai pasveriami svarstyklėmis ir randamos masės m5 ir m6.
Bandinių tūrio nustatymas

Bandinių tūris nustatomas sveriant bandinius hidrostatinėmis svarstyklėmis po jų įmirkio ciklinio vakuumavimo sąlygomis. Tūris nustatomas pagal formulę (14).

čia: m3 – įmirkyto vakuume bandinio masė vandenyje (g); m4 – įmirkyto vakuume bandinio masė ore (g); ρV – vandens tankis (g/cm3).
Bandinių struktūros išvestinių rodiklių nustatymas
Bandinių struktūrinės charakteristikos buvo tiriamos pagal metodiką atrašytą literatūroje [28]. Buvo nustatytas sukietėjusių betono bandinių efektyvusis poringumas WE, bendras bandinio poringumas WR, poringos erdvės rezervas R, sąlyginis porų ir kapiliarų storis D, struktūros kryptingumo netolygumo rodiklis N, kapiliarinis masės srauto greitis G. Pagal metodiką paskaičiuota bandinių eksploatacinio atsparumo šalčiui suirimo pradžia, ciklais.

Struktūros išvestinių rodiklių apskaičiavimo metodika, pateikta 2.1 lentelėje [28].
2.1 lentelė. Struktūros išvestiniai rodikliai ir jų apskaičiavimo metodika
	Struktūros rodiklių charakteristika
	Skaičiavimo formulė
	Struktūros rodiklių aprašymas

	Efektyvusis poringumas WE ( %)

	Efektyvusis poringumas apibūdina efektyviai dirbančių porų ir kapiliarų procentinį kiekį bandinyje

	Bendras bandinio poringumas WR (%)

	2.1 lentelės tęsinys
	
	

	Poringos erdvės rezervas R (%)

	Poringos erdvės rezervas lemia tą bandinio poringosios erdvės dalį, kuri iš pradžių nėra užpildyta vandeniu, bet pamažu užsipildo ciklinių bandymo metu. Kuo didesnis poringos erdvės rezervas, tuo medžiaga bus atsparesnė šalčiui

	Sąlyginis porų ir kapiliarų sienelės storis D (%)

	Sąlyginis porų ir kapiliarų sienelės storis nusako svarbią medžiagos struktūros ypatybę, kurio įtaka teoriškai yra neabejojama.

	Struktūros kryptingumo netolygumo rodiklis N

	Struktūros kryptingumo netolygumo rodiklis nusako porų ir kapiliarų netolygumą pagal jų ilgį

Kapiliarinis masės srauto greitis apibūdina efektyvų porų ir kapiliarų sąlyginį skersmenį

	Kapiliarinis masės srauto greitis vakuume šaldymo kryptimi G (g/cm2)

	Kapiliarinis masės srauto greitis vakuume statmena šaldymo krypčiai G (g/cm2)

	Kapiliarinis masės srauto greitis normaliomis sąlygomis g (g/cm2)

Betono struktūros išvestiniams rodikliams apskaičiuoti buvo taikomi bandymais nustatyti rodikliai:

m0 – visiškai sauso bandinio masė (g);
m1 – normaliomis sąlygomis įmirkusio betono bandinio masė (g);

m2 – įmirkyto vakuume bandinio masė (g);
m3 – vakuume įsotinto kapiliarinio pasiurbimo būdu bandinio masė, kai sotinimas vyksta per tą plokštumą, kuri eksploatuojant būtų šaldoma (g);

m4 – vakuume įsotinto kapiliarinio pasiurbimo būdu bandinio masė, kai sotinimas vyksta per tą plokštumą, kuri eksploatuojant būtų statmena šaldomai plokštumai (g);

m5 – normaliomis sąlygomis įsotinto kapiliarinio pasiurbimo būdu bandinio masė (g);

V – bandinio tūris (cm3);

hmax – didžiausia kapiliarinio pakilimo pagal sudrėkimo frontą vertė (mm);
hmin – mažiausia kapiliarinio pakilimo pagal sudrėkimo frontą vertė (mm);

S – bandinio darbinio paviršiaus plotas (cm2).
Atlikus visus bandymus ir nustačius struktūros rodiklius, pagal formules (15) ir (16) apskaičiuojama bandinio suirimo pradžia FRE1 ir pabaiga FRE2.

Apskaičiavus betono suirimo pradžią ir pabaigą, pagal empirinę lygtį (17) galima prognozuoti betono ilgaamžiškumą.

(17)
čia: τ – sąlygiškai šalti sezonai; FRE – eksploatacinio atsparumo šalčiui sąlygiški ciklai.

2.2. Betono sudėties projektavimo metodai
Šiame skyriuje išdėstyti betono mišinio iš antrinės skaldos sudėties projektavimo metodai ir principai. Norint gauti reikiamos struktūros betoną, reikia tinkamai parinkti komponentus ir teisingai suprojektuoti betono sudėtį [46]. Betono sudėtis gali būti parenkama skaičiuojamuoju – eksperimentiniu būdu arba naudojantis lentelėmis, grafikais ir nomogramomis [38, 46].
Skaičiuojamasi s– eksperimentinis betono sudėties parinkimas. Norint apskaičiuoti betono sudėtį pagal formules, atliekami tokie veiksmai:

4.3 Nustatomas vandens ir cemento santykis, kuris apytikriai apskaičiuojamas pagal formulę:

čia:

 – projektinis betono stipris gniuždant, MPa; 

 – cemento stipris gniuždant nustatomas, MPa; C/V – cemento ir vandens kiekių santykis, vieneto dalimis; A – koeficientas, nusakantis medžiagų kokybę. Koeficientas A nustatomas pagal lentelę 2.2. 
2.2 lentelė. Koeficiento A reikšmės 

	Žaliavų kokybė
	Koeficiento A vertė

	Aukšta kokybė
	0,65

	Vidutinė kokybė
	0,60

	Bloga kokybė
	0,55


4.4 Parenkamas vandens kiekis. Jis priklauso nuo mišinio konsistencijos, tai yra nuo mišinio slankumo ir nuo užpildo stambumo. Reikalingas vandens kiekis parenkamas pagal grafiką, pateiktą 17 paveiksle. Vandens kiekis tikslinamas priklausomai nuo smulkaus užpildo charakteristikų. Jei naudojamas smėlis smulkus papildomai pridedama 10 l vandens, jei smėlis stambus – 10 l vandens iš bendrojo kiekio atimama.

17 pav. Vandens kiekio nustatymo grafikas
Užpildo stambumas: A – 10 mm, B – 20 mm, C – 40 mm, D – 70 mm

4.5 Cemento kiekis C, (kg)
cemento kiekis, kg, apskaičiuojamas žinant vandens cemento santykį ir pagal 16 pav. nustačius mišiniui reikalingą vandens kiekį, pagal 19 formulę:

4.6 Stambiojo užpildo kiekis Ž, (kg)
Stambiojo užpildo kiekis apskaičiuojamas pagal 20 formulę:


[image: image55.wmf]t

ž

pl

ž

k

Т

Ž

,

,

1

1000

r

r

+

×

=


;




(20)
čia: T – užpildo tuštumėtumas; ρž,pl – užpildo piltinis tankis (g/cm3); ρž,t – užpildo tankis (g/cm3); k – užpildo tuštumų perpildymo koeficientas, nustatomas pagal 2.3 lentelę.
2.3 lentelė. Užpildo tuštumų perpildymo koeficientai

	Cemento kiekis, kg/m3
	V/C santykis

	
	0,4
	0,5
	0,6
	0,7
	0,8

	250
	–
	–
	1,26
	1,32
	1,38

	300
	–
	1,3
	1,36
	1,42
	–

	350
	1,32
	1,38
	1,44
	–
	

	400
	1,4
	1,46
	–
	–
	–

	500
	1,52
	1,56
	–
	–
	–

	600
	1,56
	–
	–
	–
	–


4.7 Smėlio kiekis Sm (kg)
Smėlio kiekis apskaičiuojamas gal šią formulę:

čia: sm.t – smėlio dalelių tankis (g/cm3); c.t – cemento tankis (g/cm3); C – cemento kiekis (kg); V – vandens kiekis (l); Ž – stambaus užpildo kiekis (kg).
Betono sudėties parinkimas naudojantis lentelėmis, grafikais ir nomogramomis. Norint parinkti betono sudėtį pagal šį parinkimo metodą, reikia atlikti tokius veiksmus:

· Vandens ir cemento santykis
Vandens cemento santykis apskaičiuojamas pagal šią formulę:

(22)
čia: fb – projektinis betono stipris gniuždant (MPa); fc – cemento stipris gniuždant nustatomas (MPa); C/V – cemento ir vandens kiekių santykis, vieneto dalimis; A – koeficientas, nusakantis medžiagų kokybę, nustatomas pagal 2.4 lentelę; K1, K2 – koeficientai, nustatomi pagal 2.5 lentelę.
Koeficientas A nustatomas pagal 2.4 lentelę. Koeficientas A priklauso nuo naudojamų užpildų kokybės ir jų švarumo.
2.4 Koeficiento A reikšmės priklausomai nuo naudojamų užpildų
	Užpildo rūšis
	Molio, įvairių dulkių kiekis ant užpildų (%)
	Suminis molio, įvairių dulkių kiekis, esantis 3 kg skaldos ir 1 kg smėlio
	Koeficiento A reikšmė, priklausomai nuo naudojamų užpildų

	
	
	
	Žvirgždas
	Gamtinė skalda
	Upių arba jūros skalda

	Žvirgždas (skalda)
Smėlis
	0
0
	0
	0,64
	0,6
	0,57

	Žvirgždas (skalda)

Smėlis
	0

3
	0,75
	0,61
	0,56
	0,53

	Žvirgždas

Smėlis
	1

3
	1,5
	0,58
	0,53
	0,5

	Žvirgždas (skalda)

Smėlis
	2

3
	2,2
	0,55
	0,5
	0,47

	Žvirgždas (skalda)

Smėlis
	2*

5*
	2,8
	0,52
	0,47
	0,44


* Jeigu ant užpildų yra dulkių apvalkalas, tai tokie užpildai naudojami žemų klasių betono gamybai
2.5 lentelė. Koeficientų K1 ir K2 reikšmės 
	Mineraloginė cemento sudėtis ir gamybos sąlygos
	Koeficientų reikšmės

	
	K1
	K2

	Betonas, išlaikytas garuose
Daugiaaliuminatinis (C3A > 10, <15 %)

Vidutiniškai aliuminatinis (C3A < 10, >6 %)
Mažai aliuminatinis (C3A <6 %) 

Stipriai alitinis (C3S >55 %)

Vidutiniškai alitinis (C3S <55 %)

Stipriai belitinis (C2S >40 %)

Vidutiniškai belitinis (C2S >25 %)

Aliumoferitinis (C4AF >18 %)
	0,88

0,92

0,99

0,92

0,94

1,02

0,98

0,97
	–

–

–

–

–

–

–

–

	Betonas, išlaikytas garuose ir kietinamas natūralioje aplinkoje

Aukštos kokybės gamybos technologija (žaliavų dozavimas pagal masę, kokybiškos formos, visiška betono technologijos kontrolė)

Vidutinės kokybės gamybos technologija

Žemos kokybės gamybos technologija 


	–

–

–


	0,98

0,95

0,92


Apskaičiuoto vandens ir cemento santykio V/C reikšmę palyginame su leistinosiomis reikšmėmis šiai betono rūšiai. Jeigu apskaičiuoto V/C reikšmė yra didesnė už leistiną reikšmę, tai pasirenkame leistiną reikšmę, o jei V/C reikšmė yra mažesnė už leistiną reikšmę, tai priimame apskaičiuotą reikšmę.
· Vandens kiekio nustatymas
Vandens kiekis V1 nustatomas pagal grafikus, pateiktus 16 ir 17 paveiksluose betono sudėties parinkimo metodikoje [46]. Parinkimas pagal grafikus priklauso nuo betono mišinio plastiškumo, skaldos stambumo, kuris gali būti 10, 20, 30, 40, 60, 80 ir 150 mm. Gautas vandens kiekis ir vandens kiekio pataisos koreguojamas pagal pateiktą metodiką [46]. Įvertinus visus vandens kiekio tikslinimus, reikalingas vandens kiekis apskaičiuojamas pagal 23 formulę:

· Cemento kiekio nustatymas
Reikalingas cemento kiekis nustatomas pagal 24 formulę:

Gautas cemento kiekis lyginamas su rekomenduojamuoju cementu kiekiu, kuris yra pateiktas atitinkamame standarte [23].
· Cemento tešlos absoliutaus tūrio nustatymas
Cemento tešlos absoliutus tūris nustatomas pagal 25 formulę:

  (25)

čia: V – vandens kiekis (l); C – cemento kiekis (kg); γc – cemento tankis (g/cm3).
· Užpildų absoliutaus tūrio nustatymas
Absoliutus užpildų tūris nustatomas pagal 26 formulę:

· Skaldos išeigos nustatymas
Skaldos išeiga nustatoma pagal 27 formulę:

čia: γž.pl – skaldos piltinis tankis (g/cm3); Vž.tušt. – skaldos tuštumų tūris; α – koeficientas, kuris priklauso nuo betono mišinio formavimo būdo ir nustatomas pagal monogramas.

Santykis tarp skaldos frakcijų nustatomas pagal skaldos mišinius, turinčius didžiausią tankį ir mažiausią tuštymėtumą. Esant dviem frakcijoms, parinkimas atliekamas taip: pirmas mišinys – 40 % smulkios ir 60 % stambios frakcijos; antras mišinys – 50 % smulkios ir 50 % stambios frakcijos; trečias mišinys – 60 % smulkios ir 40 % stambios frakcijos. Parinkus skaldos mišinius, visos frakcijos sumaišomos ir nustatomas mišinio piltinis tankis. Už pagrindą priimamas mišinys, turintis didžiausią piltinį tankį. Esant dviem – keturiom skaldos frakcijoms, jų optimalus santykis nustatomas pagal 2.6 lentelę.
2.6 lentelė. Optimalus skaldos frakcijų santykis
	Skaldos frakcijų kiekis


	Skaldos stambumas, (mm)
	Skaldos dalelių dydis (mm)
	Optimalus frakcijos kiekis mišinyje (%)
	Orientacinis skaldos mišinio piltinis tankis (kg/m3)
	Skaldos kiekis (%)

	
	
	
	
	
	Smulki
	Stambi

	2
	20
	5–10
	35
	1,4
	50
	20

	
	
	10–20
	65
	
	50
	80

	
	40
	5–20
	45
	1,46
	60
	25

	
	
	20–40
	55
	
	40
	75

	
	70
	5–40
	55
	1,52
	70
	37

	
	
	40–70
	45
	
	30
	67

	
	120
	5–70
	55
	1,54
	70
	65

	
	
	70–120
	45
	
	30
	35

	3
	40
	5–10
	18
	1,47
	23
	12

	
	
	10–20
	26
	
	40
	12

	
	
	20–40
	56
	
	37
	76

	
	2.6 lentelės tęsinys

	
	70
	5–20
	26
	1,53
	32
	18

	
	
	20–40
	28
	
	43
	18

	
	
	40–70
	46
	
	25
	64

	
	120
	5–40
	32
	1,55
	40
	24

	
	
	40–70
	24
	
	30
	16

	
	
	70–120
	44
	
	30
	60

	
	150
	5–40
	27
	1,57
	35
	18

	
	
	40–70
	20
	
	25
	12

	
	
	70–150
	53
	
	40
	70

	4
	70
	5–10
	12
	1,54
	16
	9

	
	
	10–20
	14
	
	16
	10

	
	
	20–40
	28
	
	40
	17

	
	
	4–70
	46
	
	28
	64

	
	120
	5–20
	16
	1,56
	20
	13

	
	
	20–40
	16
	
	20
	10

	
	
	40–7
	24
	
	30
	17

	
	
	70–120
	44
	
	30
	60

	
	150
	5–20
	14
	1,58
	17
	11

	
	
	20–40
	12
	
	18
	7

	
	
	40–70
	20
	
	25
	12

	
	
	70–150
	54
	
	40
	70


· Smėlio kiekio nustatymas
Smėlio kiekis nustatomas pagal 28 formulę:

(28)

čia γž – skaldos tankis (g/cm3); γs – smėlio dalelių tankis (g/cm3); γc – cemento tankis (g/cm3); C – cemento kiekis (kg); V – vandens kiekis (l); Ž – skaldos kiekis (kg).

Taip pat smėlio kiekis gali būti nustatomas pagal 29 formulę:

[image: image64.wmf](

)

s

ž

užp

V

V

S

g

×

-

=

.

.





(29)

· Betono tūrio nustatymas
Betono tūris nustatomas pagal 30 formulę:

(30)

čia: V – vandens kiekis (l); C – cemento kiekis (kg); S – smėlio kiekis (kg); Ž – skaldos kiekis (kg).

Tiksliai nustačius betono sudėtinių dalų tankius, faktinis betono tankis turi būti lygus arba artimas teoriniam tankiui. Leidžiama paklaida ± 1 %. Jei paklaida didesnė nei 1 %, tai betono sudėtis tikslinama pagal faktinį betono tankį. 
· Betono absoliutaus komponentų tūrių nustatymas
Betono absoliutus komponentų tūris nustatomas pagal 31 formulę:

(31)

čia: V – vandens kiekis (l); C – cemento kiekis (kg); S – smėlio kiekis (kg); Ž – skaldos kiekis (kg); γc – cemento tankis (g/cm3); γs.t – smėlio dalelių tankis (g/cm3); γž – skaldos tankis (g/cm3).
Tiksliai nustačius betono mišinio, kurio plastiškumas didesnis nei 1–2 cm, sudėtinių dalių tankį bendras absoliutusis medžiagų tūris yra 1000 l. Leidžiama paklaida dėl pasiurbto oro – 1 %. Standžiuose mišiniuose dėl įtraukto oro kiekio, absoliutusis medžiagų tūris gali būti nuo 950 l iki 990 l.
2.3. Betono bandinių gamyba

Svarbios betono mišinio gamybos operacijos yra medžiagų dozavimas ir sumaišymas. Medžiagos buvo sveriamos svarstyklėmis. Betono mišiniai maišomi laboratorijoje rankiniu būdu. Betono suklojimas į formas ir sutankinimas viena iš pagrindinių formavimo operacijų. Pirmiausia formos mechaniniu būdu buvo sutepamos alyva, tam kad betonas nesukibtų su formomis. Suformavus 10x10x10 cm bandinius, formose, jie buvo sutankinti ant vibroaikštelės. Vibruojant betono mišinys tankėja dėl betono mišiniui perduodamų dažnai pasikartojančių priverstinių svyravimų. Vibruojamas betono mišinys įgauna tiksotropinių savybių, t.y. laikiną plastiškumą, jo dalelės pajuda, sukrenta į tuštumas, betono mišinys sutankėja. Vibravimo trukmė – 1 min, nes vibruojat per ilgai, betono mišinys gali išsisluoksniuoti. Suformuoti ir sutankinti bandinėliai po 24 valandų išimami iš formų ir laikomi 20 oC temperatūros vandenyje iki bandymų.

3. EKSPERIMENTINĖ – TIRIAMOJI DALIS
3.1. Žaliavų bandymų rezultatai
Šiame skyriuje yra išdėstyti žaliavų naudojamų betono gamyboje, tyrimo rezultatai.

Atliekant tyrimus buvo nustatytos skaldos, pagamintos iš betono atliekų, pagrindinės charakteristikos: stambaus užpildo dalelių tankis, piltinis tankis, tuštymėtumas, granuliometrinė sudėtis. 3.1 lentelėje pateiktos nustatytos skaldos iš betono atliekų savybės.

3.1 lentelė. Skaldos iš betono atliekų pagrindinės savybės

	Charakteristika
	Matavimo vienetas
	Vertė

	Dalelių tankis ρž.t.
	g/cm3
	2,26

	Piltinis tankis ρž.pl.
	g/cm3
	1,13

	Tuštymėtumas T
	%
	50


Skaldos, pagamintos iš betono atliekų granuliometrinė sudėtis pavaizduota 18 paveiksle.

18 pav. Skaldos iš betono atliekų granuliometrinės sudėties kreivė

Etaloniniam bandiniui pagaminti buvo naudota dolomitinės ir granitinės skaldos mišinys, kurio piltinis tankis 1425 kg/m3, dalelių tankis 2370 kg/m3, stiprumas pagal užpildo dalelių skalumą 13,72 %.

Norint racionaliai parinkti betono sudėtį, reikia nustatyti pagrindines smėlio savybes, reikalingas betono sudėties skaičiavimuose. Darbo metu buvo nustatytos smėlio pagrindinės savybės: smėlio dalelių tankis, piltinis tankis, tuštymėtumas, buvo nustatyta granuliometrinė sudėtis. Visi nustatyti parametrai yra pateikti 3.2 lentelėje. Nustačius smėlio granuliometrinę sudėtį, buvo sudaryta granuliometrinė sudėties kreivė, kuri yra pavaizduota 19 paveiksle.
3.2 lentelė. Pagrindinės smėlio savybės
	Charakteristika
	Matavimo vienetas
	Vertė

	Dalelių tankis ρž.t.
	g/cm3
	2,68

	Piltinis tankis ρž.pl.
	g/cm3
	1,64

	Tuštymėtumas T
	%
	38,8

	Drėgnumas W
	%
	0,1

19 pav. Smėlio granuliometrinės sudėties kreivė

Gaminant betoną su užpildais iš betono atliekų, buvo naudotas CEM I 42,5 N portlandcementis. Portlandcemenčio, naudojamo betono gamyboje, fizikinės–mechaninės savybės yra pateiktos 3.3 lentelėje, o cheminės portlandcemenčio savybės pateiktos 3.4 lentelėje.

Darbo metu buvo nustatytos pagrindinės portlandcemenčio savybės: savitasis dalelių tankis ir piltinis tankis, rišimosi pradžia ir pabaiga bei buvo nustatytas portlandcemenčio tešlos normalusis tirštumas. Nustatytos portlandcemenčio savybės pateiktos 3.5 lentelėje, o portlandcemenčio tešlos normalaus tirštumo nustatymo rezultatai pateikti 3.6 lentelėje. 

3.3 lentelė. Cemento fizikinės – mechaninės savybės

	Parametras
	Vertė

	Ankstyvasis stipris gniuždant po 2 parų (N/mm2)
	19

	Standartinis stipris gniuždant po 28 parų (N/mm2)
	49

	Savitasis paviršius (cm2/g)
	3200


3.4 lentelė. Cemento cheminės savybės

	SO3  (%)
	Na2O ekvival.
	Kaitmenys (%)
	Netirpmenys (%)
	Cl– (%)

	2,5
	≤ 0,8
	2,8
	0,7
	0,01


3.5 lentelė. Pagrindinės nustatytosios portlandcemenčio savybės

	Charakteristika
	Matavimo vienetas
	Vertė

	Dalelių savitasis tankis ρc.t.
	g/cm3
	2,75

	Piltinis tankis ρž.pl.
	g/cm3
	1,02

	Rišimosi pradžia
	min
	170

	Rišimosi pabaiga
	min
	220


3.6 lentelė. Portlandcemenčio tešlos normalaus tirštumo  nustatymo rezultatai

	Rodiklis
	Žymuo ir matavimo vienetai
	Bandiniai

	
	
	1
	2
	3
	4

	Portlandcemenčio masė
	m (g)
	500
	500
	500
	505

	Vandens kiekis
	V (g)
	125
	135
	145
	145

	Vandens kiekis
	V1 (%)
	25
	27
	29
	28,7

	Per kiek strypelis nepasiekė dugno
	mm
	35
	28
	3
	7


Etaloniniams bandiniams gaminti naudojamo cemento žymuo CEM II 42,5 N A/L. Tai klinties portlandcementis atitinkantis LST EN 197-1:2001 standarto reikalavimus. Jame yra 80-94 % klinkerio, 6–20 % klinties ir 0–5 % papildomųjų komponentų. Portlandcemenčio savitasis tankis 3000 kg/m3. Cemento piltinis tankis – 900 kg/m3. Portlandcemenčio vandens sąnaudos – 27 %. Portlandcemenčio miltelių savitasis paviršius 300 m2/kg.
3.2. Tiriamojo betono sudėtys ir bandinių gamyba

Atliekant tyrimus, pagal antrą betono parinkimo metodiką buvo pagamintas 3 sudėčių betonas: B-I – betono klasė C 25/30, B-II – C 30/37, B-III – C 35/45. Betono mišinių sudėtys pateikiamos 3.7 lentelėje. Betono bandinių charakteristikos buvo lyginamos su etaloninių bandinių charakteristikomis, kurie buvo pažymėti BE, šio betono klasė C 30/37, šio betono sudėtis: cemento smėlio ir skaldos santykis 1:2,6:3,3 atitinkamai.
B-I, B-II, B-III, BE betono mišinių slankumas 3 cm. B-I, B-II, B-III betono sudėties stambaus užpildo frakcinė sudėtis tokia (masės dalimis nuo bendrojo užpildų kiekio): 

5–10 mm frakcijos stambumo užpildo buvo panaudota viena dalis,

10–20 mm – 2 dalys, 

20–40 mm – 2 dalys.
B-I mišinyje vandens ir cemento santykis V/C – 0,52, B-II mišinyje V/C – 0,45, B-III mišinyje V/C – 0,40, o BE mišinyje V/C – 0,58.

3.7 lentelė. Betono mišinių sudėtys

	Sudėties žaliavos
	Betono žymuo

	
	B-I
	B-II
	B-III

	Stambus užpildas (kg/m3)
	5–10 mm
	189
	186
	183

	
	10–20 mm
	378
	372
	366

	
	20–40 mm
	378
	372
	366

	Smulkus užpildas (kg/m3)
	726
	690
	661

	Cementas (kg/m3)
	352
	407
	457

	Vanduo (l/m3)
	183
	183
	183


3.3. Betono stipruminės savybės
Betono stiprumą lemia cemento klasė, vandens ir cemento santykis (V/C), užpildų kokybė. 

Betono kubeliai po 3, 7 ir 28 parų kietėjimo vandenyje buvo gniuždomi presu. Betono stipris gniuždant buvo nustatomas pagal LST EN 12390-3. Ardančiosios gniuždymo jėgos pridėjimo greitis buvo 5 kN/s. Betono stipris gniuždant buvo apskaičiuotas pagal formulę (32):

(32)
čia: Fb – ardančioji gniuždymo jėga (kN); Ab – bandinio skerspjūvio plotas (mm2). 

Betono stiprio gniuždant nustatymo rezultatai pateikti 3.8 lentelėje.
3.8 lentelė. Betono stiprio gniuždant nustatymo rezultatai
	Betono žymuo ir klasė
	Stipris (MPa)

	
	Po 3 parų
	Po 7 parų
	Po 28 parų

	B-I (C 25/30)
	32,58
	34,45
	35,90

	B-II (C 30/37)
	37,32
	38,92
	46,17

	B-III (C 35/45)
	41,88
	43,39
	49,48


Skirtingos sudėties betono stipriai priklausomai nuo kietėjimo trukmės didėjo nevienodai. 3.9 lentelėje pateiktas betono stiprio augimas išreikštas procentais, priklausomai nuo kietėjimo trukmės. Visų betono sudėčių betono stipris gniuždant jau po 3 parų kietėjimo pasiekė daugiau nei 80 % savo klasinio stiprio. 
3.9 lentelė. Betono stiprio gniuždant didėjimas

	Betono žymuo
	Stipris išreikštas procentais (%)

	
	Po 3 parų kietėjimo
	Po 7 parų kietėjimo
	Po 28 parų kietėjimo

	B-I
	91
	96
	100

	B-II
	81
	84
	100

	B-III
	84
	88
	100


20 paveiksle pateikta betono bandinių B-I, B-II, B-III stiprio priklausomybė nuo kietėjimo trukmės.

20 pav. Betono stiprio priklausomybė nuo kietėjimo trukmės [autorės]
Projektuojant betono sudėtį buvo numatomi gauti C 25/20, C 30/37 ir C 35/40 klasių betonai. Atlikus stiprio gniuždant tyrimus, pastebėta, jog betono, pagaminto naudojant stambius užpildus iš betono atliekų, stipris yra artimas betono, pagaminto naudojant natūralią skaldą, stipriui.
21 ir 22 paveiksluose pateikti betono B-II ir B-III bandinėlių vaizdai po sugniuždymo praėjus 28 kietėjimo paroms. 

Pastebėta, kad betono bandiniai, kurių nustatomas stiprumas, suyra dėl skerspjūvyje atsirandančių tempimo įtempimų: gniuždomų kubelių skersiniai matmenys didėja, tarp betono ir atraminių preso plokščių atsirandanti trintis priešinasi poslinkiams. Dėl tos priežasties betoninis bandinys deformuojasi netolygiai. Skersinės deformacijos yra didžiausios bandinio viduryje, mažiausios – prie preso plokščių. 

21 pav. Betono bandiniai po gniuždymo: a – bandinys pažymėtas BE žymeniu; b – bandinys pažymėtas B-II žymeniu [autorės]

22 pav. Betono bandiniai po gniuždymo: a – bandinys pažymėtas B-II žymeniu; b – bandinys pažymėtas B-III žymeniu [autorės]
Betono stiprumas priklauso nuo kietėjimo trukmės. Pirmosiomis kietėjimo paromis, betono stiprumas pasiekia 30 % projektinio stiprio, jau po 7–14 parų įgyja 60–80 % savo klasės stiprumo [5]. Atliekant pagamintų betono bandinių tyrimus, priklausomai nuo betono mišinio sudėties, po 3 parų kietėjimo betono bandiniai (B-I, B-II, B-III) įgijo 81–91 % projektinio stiprio. 
Atliekant tyrimus buvo pastebėta, kad didžiausią ankstyvąjį stiprumą, procentais, įgijo betonas pažymėtas B-I, kurio gamybai buvo panaudotas didžiausias smulkaus ir stambaus užpildo kiekis ir optimalus cemento kiekis, reikalingas tam tikrai betono klasei gauti. B-II ir B-III betono bandiniuose didėjant cemento kiekiui smulkiųjų ir stambiųjų užpildų kiekis buvo mažesnis. 23 paveiksle pavaizduotas betono, kurio klasė C 30/37, stiprio didėjimas jam kietėjant. Etaloninių bandinių (BE) stipris didėja taip kaip aprašyta literatūroje [5], o betono, kurio žymuo B-II stipris po 3 kietėjimo parų pasiekė 81 % savo klasinio stiprio. Toks staigus stiprio didėjimas pradiniame kietėjimo etape gali būti paaiškinamas tuo, kad gaminant šį betoną buvo naudojama CEM I portlandcemenčio rūšis, kurioje be papildomųjų komponentų yra 95–100 % klinkerio. 

Etaloninio bandinio ir bandinių, kurių žymuo B-I, B-II, B-III pagamintų naudojant betono atliekas, stipris gniuždant išreikštas procentais nuo betono klasinio stiprio, po 3 kietėjimo parų pateiktas 24 paveiksle.

[image: image75.emf]0

20

40

60

80

100

0 3 6 9 12 15 18 21 24 27 30

Kietėjimo trukmė (paros)

Betono stiprumas (%)

Etalonins bandinys

B - II betono sudėties bandinys


23 pav. Etaloninio ir B-II bandinių stiprio priklausomybė nuo kietėjimo trukmės [autorės]
Betono stipris priklauso nuo daugelių veiksnių, tokių kaip: betone esančio cemento kiekio ir aktyvumo, V/C santykio, užpildų kokybės, betono kietėjimo trukmės ir temperatūros, aplinkos drėgnumo ir kt. Nuo cemento aktyvumo ir kiekio betone priklauso jo stipris. Cemento kiekį racionalu didinti, bet tik tai iki tam tikros ribos, nes per didelis jo kiekis blogina betono savybes, betonas daugiau slūgsta, darosi valkus, betone gali pasirodyti slūgimo ir temperatūriniai plyšiai. Didelę reikšmę betono stiprumui turi užpildų kokybė, jų stiprumas, granuliometrinė sudėtis, stambumas, susidėstymas ir sukibimas su cemento akmeniu, mišinio sutankinimo vienodumas. Kuo smulkesnis smėlis tuo didesnis jo lyginamasis paviršius, tuo daugiau reikia vandens ir cemento gaminant betoną. Jei betono gamyboje naudojamas stambus užpildas, kuris neatitinka norminės granuliometrinės sudėties, mišinyje gali susidaryti daug tuštumų, betono stipris sumažėja 5–16%. Kuo didesni stambūs užpildai, tuo mažiau vandens reikia gaminant betoną, tuo stipresnis išeina gaminys. V/C santykio priklausomybė paaiškinama tuo, kad cementas kietėdamas reaguoja tik su dalimi vandens. Likusi vandens dalis išgaruoja, sudaro poringa cementinio akmens struktūra. Betono stiprėjimo trukmė priklauso nuo V/C santykio. Kuo didesnis V/C santykis, tuo mažesnė betono kietėjimo trukmė. Betonas kietėja greičiau, kylant temperatūrai. Drėgnoje 80–90 oC temperatūros garuose arba autoklavuose betonas kietėja daug greičiau, negu normaliomis sąlygomis.

24 pav. Etaloninio ir B-I, B-II, B-III betono bandinių stipris (procentais nuo klasinio stiprio) po 3 kietėjimo parų [autorės]
Po gniuždymo apžiūrėjus betono bandinius, kurių gamybai panaudotos betono atliekos matyti, kad betono lūžyje matyti naujai susiformavęs cementinis akmuo, smulkūs užpildai ir betono atliekos. 25 paveiksle pateiktas sugniuždyto betono bandinio fragmentas. Paveiksle gerai matyti, kad pagamintas betonas susideda iš smulkių užpildų ir stambių užpildų sujungtų sukietėjusiu cementiniu akmeniu. Taip pat paveiksle galime išskirti dvi cementinio akmens sritis besiskiriančias spalva; tai sritis pažymėta 1, kuri susideda iš tamsesnės spalvos sukietėjusio cementinio akmens ir užpildų ir sritis pažymėta 2 susidedanti iš šviesesnės spalvos sukietėjusio cementinio akmens ir užpildų. Sritis pažymėta 2 – tai stambusis užpildas iš trupinto betono. Šis stambus užpildas susideda iš smulkaus, stambaus užpildo ir cemento akmens, kurie trupinimo metu išliko nesutrupinti ir buvo panaudoti kaip stambus užpildas naujo betono mišinio gamybai. Gniuždymo metu, suyrant betono bandiniui, irimas vyko ne tik per užpildų ir cementinio akmens kontakto vietą, bet ir per pačius užpildus.

25 pav. Sugniuždyto betono bandinio fragmentas [autorės]

3.4. Betono bandinių struktūrinės savybės

Medžiagos įmirkis – tai medžiagos savybė įgerti ir sulaikyti tą drėgmę. Priklausomai nuo betono sudėties buvo gautas skirtingas betono įmirkis. 26 paveiksle pateiktas skirtingos sudėties betono bandinių įmirkis normaliomis sąlygomis.

26 pav. Betono bandinių įmirkis normaliomis sąlygomis

Pagal 26 paveikslo betono bandinių įmirkio normaliosiomis sąlygomis vertes galima teigti, kad betonas pagamintas naudojant stambiuoju užpildu trupintas betono atliekas turi mažesnį įmirkį nei betonas pagamintas naudojant įprastinius standartinius stambiuosius betono užpildus.

Betono tankis – tai natūralios būsenos medžiagos tūrio vieneto masė, išreiškiama absoliučiai sausos medžiagos masės ir tūrio santykiu. Betono tankis, tai nėra pastovus dydis ir jis priklauso nuo naudojamų žaliavų savybių ir gautos medžiagos poringumo. Betono tankis buvo apskaičiuotas pagal formulę (33):

(33)

čia: m0 – visiškai sauso bandinio masė (g); V – bandinio tūris (cm3).


Etaloninio bandinio ir bandinių, kurių žymuo B-I, B-II, B-III pagamintų naudojant betono atliekas, tankiai pateikti 27 paveiksle.

27 pav. Betono bandinių tankis


Pagal 27 paveiksle betono tankio vertes galima teigti, kad  betono, kurio gamybai buvo panaudotos betono atliekos, tankis yra artimas betono, pagaminto su natūralia skalda, tankiui. B-I  betono bandinių gamybai buvo panaudotas didžiausia užpildų kiekis ir optimalus cemento kiekis. Tokio betono tankis buvo mažiausias. Mažėjant užpildų kiekiui ir didėjant cemento kiekiui, betono bandinių tankiai didėjo.
Bandinių struktūrinės charakteristikos buvo tiriamos pagal metodiką atrašytą literatūroje [25]. Buvo nustatytas sukietėjusių betono bandinių efektyvusis poringumas WE, bendras bandinio poringumas WR, poringos erdvės rezervas R, struktūros kryptingumo netolygumo rodiklis N, kapiliarinis masės srauto greitis G. Pagal metodiką paskaičiuota bandinių eksploatacinio atsparumo šalčiui suirimo pradžia, ciklais.

Betono ilgaamžiškumą apibūdina eksploatacinis atsparumas šalčiui. Betono atsparumas šalčiui priklauso nuo betono poringumo, nes esant žemesnei temperatūrai į poras patekęs vanduo virsta ledu, kurio slėgis į betono sieneles ir plastiško ledo judėjimas užšalimo ir atitirpimo metu ardo betono karkasą. Betono poros, kapiliarai susisiekia tarpusavyje. Jų susijungimo vietoje yra oras arba vanduo. Kai poros ir kapiliarai nesusisiekia tarpusavyje ir yra atskirti kietais karkasais, tada poros ir kapiliarai yra užpildyti dujomis [28].

Darbo metu buvo nustatyti visi išvestiniai bandinių struktūros rodikliai, pagal bandinių efektyvų poringumą, apskaičiuota bandinių suirimo pradžia ir pabaiga. Pirmiausia buvo ištirtas etaloninis betono bandinys BE, kurio klasė C 30/37. Buvo surasti etaloninio bandinio struktūros rodikliai, kurie yra pateikti 3.10 lentelėje.

3.10 lentelė. Etaloninio bandinio BE struktūros išvestiniai rodikliai

	Struktūros rodiklių charakteristika
	Vertė

	Efektyvusis poringumas WE (%)
	7,25

	Bendras bandinio poringumas WR (%)
	10,40

	Poringos erdvės rezervas R (%)
	30,28

	Sąlyginis porų ir kapiliarų sienelės storis D (%)
	8,62

	Struktūros kryptingumo netolygumo rodiklis N
	2,5

	Kapiliarinis masės srauto greitis vakuume šaldymo kryptimi G1 (g/cm2)
	1,17

	Kapiliarinis masės srauto greitis vakuume statmena šaldymo krypčiai G2 (g/cm2)
	1,24

	Kapiliarinis masės srauto greitis normaliomis sąlygomis g (g/cm2)
	0,68


Vėliau buvo nustatyti betono B-II bandinių struktūros išvestiniai rodikliai. Buvo pasirinktas betonas, kurio sudėtis B-II, nes tokio betono stiprumas yra artimas betono, pagaminto su natūralia skalda, stiprumui, o jo klasė tokia pati C 30/37. Nustatyti betono B-II bandinių struktūros rodikliai pateikti 3.11 lentelėje.
Palyginus charakteristikų vertes pateiktas 3.10 ir 3.11 lentelėse matyti, kad efektyvusis ir bendrasis poringumas yra didesnis bandiniuose, kurie pagaminti naudojant trupintas betono atliekas. Tačiau apskaičiavus poringos erdvės rezervas, kuris lemia tą bandinio poringosios erdvės dalį, kuri iš pradžių nėra užpildyta vandeniu, bet pamažu užsipildo ciklinių bandymo metu, matyti, kad jis didesnis bandiniuose pagamintuose naudojant įprastinius betono užpildus. Iš literatūros [25] aišku, kad kuo didesnis poringos erdvės rezervas, tuo medžiaga bus atsparesnė šalčiui. Dėl to galima teigti, kad bandiniai pagaminti naudojant betono atliekas bus ne tokie atsparūs šalčiui, lyginant su bandiniais pagamintais naudojant standartinius stambiuosius užpildus.
3.11 lentelė. B-II betono bandinių struktūros išvestiniai rodikliai

	Struktūros rodiklių charakteristika
	Vertė

	Efektyvusis poringumas WE ( %)
	10,03

	Bendras bandinio poringumas WR (%)
	12,03

	Poringos erdvės rezervas R (%)
	15,95

	Sąlyginis porų ir kapiliarų sienelės storis D (%)
	15,37

	Struktūros kryptingumo netolygumo rodiklis N
	3

	Kapiliarinis masės srauto greitis vakuume šaldymo kryptimi G1 (g/cm2)
	0,76

	Kapiliarinis masės srauto greitis vakuume statmena šaldymo krypčiai G2 (g/cm2)
	0,52

	Kapiliarinis masės srauto greitis normaliomis sąlygomis g (g/cm2)
	0,186


Įvertinus etaloninių bandinių struktūros rodiklius ir pritaikant medžiagų ilgaamžiškumo prognozavimo empirinę lygtis, buvo nustatyta, kad betonas BE atlaikys 269 sąlygiškai šaltus sezonus.

Pagal atliktus skaičiavimus, galima teigti, kad betonas pagamintas pagal B-I sudėtį vidutiniškai išlaikys 205 sąlygiškai šaltus sezonus, B-II – 249, o B-III – 281 sąlygiškai šaltus sezonus.
IŠVADOS
1. Betoninių ir gelžbetoninių atliekų perdirbimo ir tvarkymo problemos aktualios šiais laikais, nes miestuose statoma vis daugiau naujų pastatų ir griaunami seni, netinkantys eksploatuoti statiniai. Europos šalyse antrinis betono panaudojimas yra labai išvystytas, kadangi naudojama apie 90 % visų betono atliekų, o Lietuvoje antrinio betono panaudojimas sudaro apie 10–15 %. Mūsų šalyje, norint išvystyti betono ir gelžbetonio atliekų panaudojimą betono mišiniuose, reikia tirti betono atliekas ir jų panaudojimo galimybes.
2. Pagaminus skaldą iš betono atliekų, buvo nustatytos visos medžiagų charakteristikos, reikalingos betono sudėties projektavimui. Pagal tyrimų rezultatus matyti, kad stambaus užpildo pagaminto iš betono atliekų tuštymėtumas yra gana didelis ir siekia 50 %. Gaminant betono mišinius iš tokių užpildų reikalingas didesnis smulkiųjų užpildų kiekis, kurie užpildytų tuštumas tarp stambiųjų užpildų.

3. Pagal pasirinktą betono sudėties skaičiavimo metodiką, buvo apskaičiuota betono mišinių sudėtis, pagaminti, suformuoti ir sutankinti 10×10×10 cm dydžio kubo formos betono bandiniai. Suformuoti kubeliai po 3, 7 ir 28 parų kietėjimo vandenyje buvo gniuždomi presu. Betono, kurio gamyboje buvo panaudota skalda pagaminta iš betono atliekų, stiprumas po 28 parų kietėjimo buvo artimas betono stiprumui, kuris gaminamas su natūralia skalda. Visi betono bandiniai pagaminti naudojant betono atliekas pasiekė savo klasinį stiprumą.

4. Naudojant betono mišiniams CEM I portlandcementį pasiekiamas gana didelis ankstyvasis betono stiprumas. Jau po 3 parų kietėjimo betonas pasiekia virš 80 % savo klasinio stiprio. Naudojant CEM II portlandcementį betono mišiniui, po 3 parų kietėjimo betonas pasiekia tik 30 % savo klasinio stiprio. 
5. Betono mišiniams gaminti naudojant trupintas betono atliekas, gaunamas didesnis bandinių įmirkis normaliosiomis sąlygomis. Lyginant tos pačios klasės betono bandinių įmirkį normaliosiomis sąlygomis nustatėme, kad betono bandiniai pagaminti su įprastiniais betono užpildais (skalda) turi 1,2 % mažesnį įmirkį nei betono bandiniai pagaminti naudojant trupintas betono atliekas. 
6. Betono bandiniai, pagaminti naudojant stambiuoju užpildu betono atliekas turi mažesnį poringosios erdvės rezervą, jis tesudaro 16 %, tai yra žymiai mažesnė vertė nei tirtojo etaloninio bandinio, kuriame poringosios erdvės rezervas siekia 30 %. Darbo metu buvo nustatyti išvestiniai bandinių struktūros rodikliai, pagal juos apskaičiuotas betono bandinių ilgaamžiškumas. Betono bandinių, pagamintų naudojant betono atliekas, ilgaamžiškumas panašus į etaloninių bandinių ilgaamžiškumą.

Anotacija

